title: Anneli Kukkonen

text: Anneli Kukkonen valmistui Taideteollisesta korkeakoulusta 1970. Opintojen ohella hän toimi harjoittelijana kuopiolaisessa Essilä Oy:ssä, Kulosauma Oy:ssä ja Piretassa. Valmistuttuaan hän työskenteli Kankaanpään Reimassa ja Porin Savokarla Oy:ssä. Vuosina 1974–1977 Kukkonen työskenteli Paitavalmiste Oy:ssä, Suomen Trikoossa vuoteen 1982 ja sitten Kestilässä.


title: Anneli Kukkonen

text: Anneli Kukkonen on toiminut Lahden muotoiluinstituutin opettajana 1990-luvun alusta lähtien.


title: Anneli Kukkonen

text: Kukkonen sai Taideteollisuuden valtionpalkinnon vuonna 1981 ensimmäisenä vaatesuunnittelijana.


title: Strigă!

text: Strigă! (suomeksi: "Huuda!") on romanialaisräppäri Puyan kappale, jolla esiintyy myös romanialaisartisti Inna. Sen julkaisi Global Records digitaalisesti ladattavana singlenä 6. toukokuuta 2014.Kappaleen on tuottanut David Deejay ja se nauhoitettiin Dav7Musicin studiolla. Star Gossip Magazinen tekemässä haastattelussa Puya sanoi, että "Strigă!" on hänen ensimmäinen kansainvälisesti julkaisemansa kappale, jolla esiintyvä artisti on romanialainen. Kappale kertoo nykypäivänä ihmisiin heijastuvista sosiaalisista tosiasioista. Kappaleeseen liittyvä musiikkivideo julkaistiin videopalvelu YouTubessa 14. toukokuuta 2014. "Strigă!"-kappaleen toistaiseksi ainoa listasijoitus on Romanian airplaylistan 9. sija.


title: Strigă!

text: Digitaalinen lataus


title: Calais’n piiritys

text: Calaisin piiritys oli toisessa maailmansodassa 22. - 26. toukokuuta 1940 käyty taistelu, jossa Saksan 10. panssaridivisioonan joukot piirittivät Calais'n kaupunkia, jossa sijaitsi merkittävä brittien linnoitus, jota puolusti noin 4 000 sotilasta. Britit puolustivat kaupunkia, kunnes 26. toukokuuta saksalaiset mursivat puolustuksen ja piirittivät linnoituksen pakottaen brittijoukkojen komentajan Claude Nicholsonin antautumaan. Yli 3 500 sotilasta vangittiin. Calais'n menetys sai britit aloittamaan seuraavana päivänä Dunkerquen evakuoinnin.


title: Mirandola

text: Mirandola on kunta Pohjois-Italiassa olevassa Modenan maakunnassa Emilia-Romagnan alueella. Kunnan nähtävyyksiä on Mirandolan linna ("Castello dei Pico"), joka on saanut nimensä kaupunkia hallinneesta Picon suvusta. Linna koostuu useasta eri aikakautena valmistuneesta rakennuksesta. Kaupunki kunnosti linnan, ja siellä on ollut vuodesta 2008 museo, "Museo Civico mirandolese", jossa esitellään alueen historiaa.


title: Mirandola

text: Mirandolan seudulla oli 5,8 magnitudin maanjäristys 29. toukokuuta 2012. Järistyksessä kuoli 16 henkilöä, satoja loukkaantui ja kodittomaksi jäi 14 000 ihmistä. Lisäksi useita historiallisesti arvokkaita rakennuksia tuhoutui tai kärsi vaurioita ympäri Emilia-Romagnan aluetta.


title: Roquetailladen linna

text: Roquetailladen linna ("Château de Roquetaillade") () on linna Ranskan Gironden departementissa Mazères'ssa lähellä Bordeaux'ta.


title: Roquetailladen linna

text: Ensimmäisen linnoituksen sinne rakensi Kaarle Suuri ollessaan menossa Rolandin kanssa Pyreneille. Vanhasta linnasta on jäljellä enää mahtavat rauniot.


title: Roquetailladen linna

text: Englannin kuninkaan Edward I:n luvalla, paavi Klemens V:n veljenpoika kardinaali de la Mothe rakensi 1306 toisen linnoituksen ("le Château Neuf"), jonka neliömäisessä pohjakaavassa on kuusi tornia ja keskeistorni. Rakennuksen entisti Viollet-le-Duc oppilaansa Duthoit'n kanssa 1850–1870. Upean sisustuksen kalusteineen ja maalauksineen on tehnyt Viollet-le-Duc, ja ne kuuluvat Ranskan kansallisperintöön.


title: Roquetailladen linna

text: Linnan puistossa on jäänteitä keskiaikaisesta suojamuurista kurtiinista ja sen portista, Pesqueyjoki rantoineen, pikkulinna 1800-luvulta ja kyyhkyslakka.


title: Roquetailladen linna

text: Linnassa on kuvattu useita elokuvia, esimerkiksi "Fantomas uhkaa maailmaa" ja "Susien klaani". Se on vuodesta 1840 kuulunut Ranskan kulttuuriministeriön ylläpitämään "monument historique" -luetteloon.


title: Roquetailladen linna

text: Linnassa on asunut sama suku yli 700 vuotta. Se on ollut vuodesta 1956 avoinna yleisölle, ja on Bordeaux'n alueen suosituimpia matkailunähtävyyksiä. Linna on avoinna ympäri vuoden, ja esittely on tarvittaessa myös englanniksi.


title: Roquetailladen linna

text: Linna tuottaa viiniä nimeltä Chateaufort de Roquetaillade ja kasvattaa Bazadais-karjaa.


title: Haemimont Games

text: Haemimont Games on bulgarialainen pelinkehittäjä, joka on perustettu syyskuussa ja jonka toimipiste sijaitsee Sofiassa. Yhtiö on keskittynyt pääasiassa tuottamaan Keskiaikaan ja muinaishistoriaan perustuvia strategiapelejä ja sillä on noin 50 työntekijää. Haemimont on Bulgarian suurin pelialan yritys henkilöstöllä mitattuna.


Baseballin maailmanmestaruuskilpailut 1974 olivat kaiken kaikkiaan 23. maailmanmestaruuskilpailut ja toiset, jotka järjesti vuonna 1973 FIBA:n kilpailijaksi perustettu "Federación Mundial de Béisbol Amateur (FEMBA)". Turnaus pelattiin 13.- 23. marraskuuta 1974 Yhdysvalloissa. Kyseessä oli ensimmäinen amatöörien maailmanmestaruusturnaus, jossa kaikki tuomarit olivat ammattilaisia. Turnaus jäi FEMBA:n järjestämistä viimeiseksi, sen liityttyä FIBA:n kanssa uuteen kattojärjestään loppuvuodesta 1975.


title: Baseballin maailmanmestaruuskilpailut 1974

text: Yhdysvallat ja Nicaragua päätyivät tasatilanteeseen sarjan kärjessä, ja niiden keskinäinenkin ottelu jouduttiin lopettamaan tasatilanteeseen pimeyden takia. Turnauksen päätteeksi nämä joukkueet kohtasivat paras kolmesta -systeemillä pelatussa loppuottelusarjassa. Nicaragua voitti ensimmäisen ottelun 3-1, mutta Yhdysvallat vei kaksi seuraavaa ja mestaruuden juoksuin 4-3 ja 9-2.


title: Skotti McTerrier

text: Skotti McTerrier (tai Skotti MacTerrier) on Carl Barksin luoma kuvitteellinen hahmo Aku Ankka -sarjakuvissa. Hän on Roope Ankan sukulinnan, Ankkapurhan linnan talonmies. Ensi kertaa McTerrier mainitaan Barksin tarinassa ”Vanhan linnan salaisuus”, jossa rikollinen Timantti-Timo esiintyy hänenä. McTerrierin kronologisesti ensimmäinen (ja tiedettävästi myös ainut) esiintyminen on Don Rosan tarinassa "Ankantaan miljardööri".


title: Skotti McTerrier

text: Tultuaan miljardööriksi Roope Ankka palaa Skotlantiin, jossa hän osallistuu Ylämaan perinteisiin kisoihin ja huomaa, ettei kuulu Skotlantiin. Lopulta hän lähtee siskojensa, Matildan ja Hortensian kanssa kohti Ankkalinnaa. Lähtiessään Roope palkkaa McTerrierin vartimoimaan sekä huolehtimaan linnastaan.


title: Skotti McTerrier

text: Roope palaa Skotlantiin etsimään sir Rikhard Ankanmielen aarretta ja kohtaa Timantti-Timo-nimisen konnan, joka väittää olevansa vanha Skotti. Uutta tekniikkaa edustavan röntgenlaitteen avulla ankat löytävät aarteen, mutta joutuvat linnan sokkeloisissa käytävissä näkymättömän vastustajan ahdistamiksi. He olettavat, että kyseessä on aarrettaan suojeleva Ankanmielen kummitus. Lopulta kuitenkin paljastuu, että kyseessä on armeijalta varastetulla näkymättömyyssuihkeella varustautunut Timantti-Timo ja että oikea Skotti on kuollut jo kuukausia sitten.


Baseballin maailmanmestaruuskilpailut 1973 olivat kaiken kaikkiaan 22. maailmanmestaruuskilpailut ja ensimmäiset, jotka järjesti syksyllä 1973 FIBA:n kilpailijaksi perustettu "Federación Mundial de Béisbol Amateur (FEMBA)". Turnaus pelattiin 22. marraskuuta - 5. joulukuuta 1973 Nicaraguassa, jonka lisäksi Costa Rica ja Honduras pelasivat omat ottelunsa kotimaissaan, pois lukien keskinäinen ottelu, joka pelattiin kisojen avausotteluna Granadassa. Turnauksen kanssa lähestulkoon samanaikaisesti pelattiin FIBA:n 21. Amateur World Series.


title: Baseballin maailmanmestaruuskilpailut 1973

text: Yhdysvallat voitti maailmanmestaruuden voitettuaan kaikki ottelunsa.


title: Amateur World Series 1973

text:
Amateur World Series 1973 oli kaiken kaikkiaan 21. FIBA:n järjestämä baseballin maailmanmestaruusturnaus. Turnaus pelattiin Kuubassa 25. marraskuuta - 9. joulukuuta 1973. Ajallisesti se sijoittuu muutamaa päivää myöhemmäksi kuin sen kanssa suurimmaksi osaksi päällekkäin pelattu FEMBA:n turnaus Nicarguassa, vaikkakin turnaukselle on annettu pienempi järjestysnumero.
Kuuba voitti maailmanmestaruuden voitettuaan kaikki ottelunsa, joukkue teki 119 juoksua ja antoi vain 5 neljässätoista ottelussa. Puerto Rico otti hopeaa hävittyään Kuuballe 2-3 ja 0-10. Puerto Rico ja Meksiko olivat maat, jotka osallistuivat sekä FIBA:n että FEMBA:n turnauksiin.


title: Paulus Lempelius

text: Paulus Andreae Lempelius eli "Lempelensis" (1592 – 28. syyskuuta 1665) oli suomalainen Virossa vaikuttanut pappi. Hän on tullut tunnetuksi kirjailija Aino Kallaksen romaanin "Reigin pappi" päähenkilönä.


title: Paulus Lempelius

text: Lempeliuksen isä Andreas Petri (k. 1609) toimi Lempäälän kirkkoherrana vuodesta 1584 alkaen, nimi Lempelius on luultavasti latinankielinen johdos Lempäälän nimestä. Kirkkoherra Andreas Petri saattoi olla sama henkilö kuin Naantalin luostarin viimeisenä pappismunkkina vuoteen 1569 toiminut Andreas Petri joka oli myös kirjailija Kyösti Wilkunan historiallisen romaanin "Viimeiset luostariasukkaat" (1912) päähenkilönä.


title: Paulus Lempelius

text: Paulus Lempelius opiskeli Turussa ja Tallinnassa. Lempelius toimi Tallinnan tuomiokoulun kollegana vuodesta 1622 ja koulun rehtorina 1624-1625. Jouduttuaan erotetuksi rehtorin virasta Lempelius valittiin 1625 Hiidenmaalla sijainnene Reigin seurakunnan kirkkoherraksi ja hän astui virkaansa 1627.


title: Paulus Lempelius

text: Lempeliuksen puoliso karkasi yhdessä Reigin apulaispapin Jonas Kempen kanssa Suomeen 1647. He joutuivat kiinni ja heidät mestattiin aviorikoksen vuoksi Tallinnassa 1649. Kirjailija Aino Kallas kirjoitti tästä tapauksesta asiakirjalähteisiin perustuneen romaaninsa "Reigin pappi". Romaanin mukaan Lempeliuksen vaimo olisi ollut Turun kaupunginvouti Erik Wyckenin tytär Catharina Wycken ja heillä olisi ollut ainoastaan pienenä kuolleet lapset Hebla ja Anders. Toisten lähteiden mukaan Paulus Lempeliuksen puolison nimi oli Catharina Wijck jonka isä oli haapsalulainen kauppias Hans Wijck ja Lempeliuksella oli kolme täysi-ikäisiksi elänyttä poikaa Johannes, Paulus ja Jürgen. Pojista Johannes ja Paulus pääsivät ylioppilaaksi Turussa 1642 ja Jürgen oli Inkerinmaalla sijainnen Orlinan hovin vuokrannut tilanvuokraaja joka lienee kuollut 1691.


title: Fantomas – sadan naamion mies

text: Fantomas – sadan naamion mies ("Fantômas") on André Hunebellen ohjaama ranskalais-italialainen elokuva vuodelta 1964 ja kolmiosaisen Fantomas-elokuvasarjan ensimmäinen osa. Kaksi muuta ovat "Fantomas nauraa kuolemalle" ja "Fantomas uhkaa maailmaa". Elokuvat perustuvat Marcel Allainin ja Pierre Souvestren vuonna 1911 alkaneeseen jatkokertomukseen Fantomasista. Elokuva on alkuperäisiä tarinoita kepeämpi, ja komisario Juve on esikuvaansa koomisempi.


title: Fantomas – sadan naamion mies

text: Fantomas (jota esittää Jean Marais) on monen hahmon mies. Hänen aseensa on "maquillage". Naamioidensa avulla hän voi esiintyä kenenä tahansa ja ulkonäköään muuttamalla aiheuttaa loputtomasti sekaannuksia. Tässä ensimmäisessä Fantomas-elokuvassa hän on tyytymätön Fandoriin (jota myös esittää Jean Marais), joka on kirjoittanut hänestä kuvitellun haastattelun. Hän kostaa sieppaamalla Fandorin ja uhkaamalla tappaa tämän. Naapioitumalla Fandoriksi hän tekee näyttävän rikoksen. Kun komisario Juve liittyy takaa-ajoon, kameleonttimainen Fantomas tekee heti rikoksen naamioituneena Juveksi. Lopulta Fandor, Juve ja Fandorin tyttöystävä Hélène ajavat yhdessä takaa suurrikollista, mutta turhaan, sillä sadan naamion miehen onnistuu paeta.


title: Fantomas – sadan naamion mies

text: Amerikkalaisarvioissa Hunebellen ohjausta pidetään velttona, mutta Jean Marais pelastaa paljon. Michel Magnen musiikki saa erikoismaininnan.


title: Emma Coburn

text: Emma Coburn (s. 19. lokakuuta 1990) on yhdysvaltalainen 3 000 metrin estejuoksija.


title: Emma Coburn

text: Lontoon olympialaisissa 2012 Coburn sijoittui 3 000 metrin estejuoksussa yhdeksänneksi. Rion olympialaisissa 2016 hän juoksi pronssille Pohjois-Amerikan ennätysajalla 9.07,63. Daegun MM-kilpailuissa 2011 hän sijoittui samalla matkalla kahdenneksitoista ja Pekingin MM-kilpailuissa 2015 viidenneksi. Hän voitti maailmanmestaruuden Lontoossa 2017 Pohjois-Amerikan ennätysajalla 9.02,58. Hän voitti estejuoksun maanosien cupissa 2014.


title: Emma Coburn

text: Glasgow’n Timanttiliigan osakilpailussa heinäkuussa 2014 hän juoksi ajan 9.11,42, joka alitti Jennifer Simpsonin nimissä olleen virallisen Yhdysvaltain ennätyksen, mutta Yhdysvaltain yleisurheiluliitto ei ratifioinut Coburnin aikaa maan ennätykseksi tekemättä jääneiden dopingtestien vuoksi. Coburnin ennätys 1 500 metrillä on 4.05,10.


title: Femitex

text: Femitex Oy oli turkulainen vaatetustehdas, joka teki naistenvaatteita Turun vanhassa verkatehtaassa vuodesta 1967 alkaen. Sen perusti 1964 ekonomi Raino Köpsi vaimonsa Railin kanssa heidän ostamansa Oy Hasan Ab:n pohjalle, joka puolestaan oli alun perin 1941 perustettu Hämeenkulman Kutomo ja Neulomo. 1970-luvun keskivaiheilla Femitex oli Kruunu-Pukineen sisaryhtiö.


title: Femitex

text: Naisten takkeja, kävelypukuja ja vapaa-ajan vaatteita tehnyt yritys työllisti 1960-luvun lopussa noin 95 henkeä ja 1970-luvun loppupuolella noin 150 henkeä. Tuotannosta kaksi kolmasosaa meni vientiin, lähinnä muihin Pohjoismaihin ja bilateraalikauppana Neuvostoliittoon.


title: Femitex

text: Femitexin suunnittelijoita ovat olleet muun muassa Sylvia Henttu, Irmeli Jussila, Maritta Lindqvist ja Matti Seppänen.


title: Femitex

text: Femitex Oy teki konkurssin 1990. Sittemmin Femitex on ollut vuonna 2011 lopettaneen Turun Raisa-Tuote Oy:n aputoiminimi, ja Matti Seppänen on jatkanut tuotemerkin suunnittelijana.


title: John Mecklin

text: John Martin Mecklin (1918–1971) oli yhdysvaltalainen toimittaja ja diplomaatti. Hän kirjoitti artikkeleita New York Timesiin, Timeen ja Fortuneen. Hän toimi myös Yhdysvaltojen tiedotustoimiston neuvonantajana OECD-lähetystössä Pariisissa vuosina 1961–1962. Hän oli vuosina 1962–1964 Yhdysvaltojen Saigonin-lähetystön tiedottaja.


title: John Mecklin

text: Mecklin ja Jim Lucas olivat yhdessä valokuvaaja Robert Capan kanssa Time-Lifen toimittajina Indokiinan sodan aikana Etelä-Vietnamissa ja lähtivät ranskalaisen rykmentin kanssa kulkemaan vaarallisen alueen halki. Capa astui miinaan. Hän oli vielä elossa, kun Mecklin ja Lucas löysivät hänet, mutta hän kuoli matkalla sairaalaan.


title: Rubižne

text:
Rubižne () on kaupunki Luhanskin alueen keskiosissa Itä-Ukrainassa, linnuntietä noin 85 kilometriä Luhanskista luoteeseen. Kaupungin kautta kulkee rautatie ja kaupungin lounaispuolitse virtaa Donetsjoki.
Vuonna 2013 siellä asui mukaan runsas 60 300 asukasta.


title: Rubižne

text: Ainakin toukokuun 2014 lopulla seudulla oli Ukrainan hallitusvaltaa vastustavia separatisteja.


title: Eemeli Kouki

text: Eemeli Kouki (s. 1991) on suomalainen lentopalloilija. Kouki pelasi uransa ensimmäisen pääsarjaottelun Suomen Mestaruusliigassa lokakuussa 2008. Tämän jälkeen hän on esiintynyt lentopalloliigassa Raision Loimun, Perungan Poikien ja Hurrikaani-Loimaan riveissä. Kouki on voittanut urallaan kahdesti SM-hopeaa (2015, 2017), kolmesti SM-pronssia (2010, 2012, 2016) ja kahdesti Suomen Cupin hopeaa (2011 ja 2015). Kouki toimi kaudella 2015–2016 Hurrikaani Loimaan kapteenina. Kaudella 2017-18 Koukin työnantaja on Romanian pääsarjassa pelaava monilajiseura Steaua Bucuresti. Sopimus on vuoden mittainen.


title: Eemeli Kouki

text: Kouki nousi miesten maajoukkueryhmään toukokuussa 2014. Hän pelasi uransa ensimmäisen A-maaottelun kesäkuun 1. päivä 2014 Kanadaa vastaan. Kouki on pelannut sekä yleispelaajan että liberon roolia niin maajoukkueessa kuin seurajoukkueissa. Arvokisoissa Kouki ei ole vielä edustanut Suomea, vaan hän oli viimeinen pelaaja, joka pudotettiin ulos lopullisesta kisakokoonpanosta MM-kisoista 2014 ja EM-kisoista 2015.


title: Eemeli Kouki

text: Kouki on opiskellut Lapin yliopistossa kaksi vuotta luokanopettajakoulutuksessa. Tällä hetkellä opinnot ovat kesken.


title: Conwyn linna

text:
Conwyn linna, Conwy Castle () on keskiaikainen linnoitus Conwyssa Walesin pohjoisrannikolla. Conwyn linnan rakennutti Walesin valloituksen jälkeen vuosina 1283–1289 kuningas Edvard I lujittaakseen valtaansa Walesissa. Linna rakennettiin suuremman projektin yhteydessä osaksi Conwyn kaupunginmuureja. Seuraavina vuosisatoina linnalla oli suuri merkitys monissa sodissa. Se kesti Madog ap Llywelynin piirityksen talvella 1294–95, ja se oli Rikhard II:n turvapaikka 1399, ja vuonna 1401 sitä pitivät vallassaan Owain Glyndŵrille uskolliset joukot.
Edward keksi nimittää Conwyssä syntynyttä poikaansa Walesin prinssiksi, joka on nykypäivään asti säilynyt kruununperijän arvonimi.


title: Conwyn linna

text: Linnasta vastaa Cadw. Vuonna 2010 linnassa kävi matkailijoita 186 897.


title: Brenno, il nemico di Roma

text: Brenno, il nemico di Roma (”Brennus, Rooman vihollinen”) on vuonna 1963 valmistunut italialainen seikkailuelokuva. Tyylilajiltaan historia-aiheista peplumia edustavan elokuvan on ohjannut Giacomo Gentilomo. Sen päähenkilöä Brennusta esittää yhdysvaltalainen Gordon Mitchell. Muissa pääosissa ovat Pier Anna Quaglia alias Ursula Davis, Massimo Serato ja Luciano Stella alias Tony Kendall.


title: Brenno, il nemico di Roma

text: Eletään vuotta 391 eaa. Brennuksen johtamat gallialaiset uhkaavat Roomaa ja valloittavat Clusiumin kaupungin. Sillä aikaa senaatin kavalluksesta syyttämä sotapäällikkö Furius Camillus luopuu tehtävästään ja vetäytyy maanpakoon Ardeaan. Minervan papitar Nissia lupautuu Brennuksen vaimoksi pelastaakseen kaupungin, mutta hänen kihlattunsa Quintus Fabius sieppaa tytön. Raivostunut Brennus lyö roomalaiset Allia-joen luona ja marssii Roomaan, jonka asukkaat ovat vetäytyneet turvaan Capitoliumin kukkulalle. Gallialaiset yrittävät vallata Capitoliumin, mutta pyhät hanhet paljastavat ääntelyllään hyökkäyksen. Roomalaiset suostuvat maksamaan Brennukselle lunnaat, mutta juuri silloin apuun ryntää Quintus Fabiuksen kutsuma Furius Camillus joukkoineen. Lopuksi Quintus Fabius surmaa Brennuksen kaksintaistelussa.


title: Brenno, il nemico di Roma

text: "Brenno, il nemico di Roma" on kuvattu Totalscope-laajakangastekniikalla Eastmancolor-väreissä Olimpian studiolla Roomassa. Sen taistelukohtaukset ja Carlo Francin musiikki on lainattu muista elokuvista.


title: Brenno, il nemico di Roma

text: Giacomo Gentilomon ohjaustyö on vaatimattomasti toteutettu, mutta sujuvasti etenevä toimintaseikkailu, joka on varsin uskollinen historialliselle taustalleen. Näyttelijäsuorituksista erottuu kirveellä veistetyn Gordon Mitchellin mielipuolinen Brennus, joka roomalaisten kultaa punnittaessa heittää vaa’alle miekkansa ja lausuu kuuluisat sanat ”Voi voitettuja”. Massimo Serato esittää poikkeuksellisesti positiivista henkilöhahmoa.


title: Brenno, il nemico di Roma

text: Pienellä budjetilla tehty elokuva sai hyvän yleisömenestyksen tuottaen Italissa yli 367 miljoonan liiran kassatulot.


title: Dancing on My Own

text: Dancing on My Own on Robynin kappale, joka on esiintynyt Gossip Girlin neljännen tuotantokauden seitsemännessä jaksossa nimeltään Ruusujen sota (War of the roses). Se sijoittui Sverigetopplistanin ykkössijalle vuonna 2010.


title: Matti Seppänen

text: Matti Seppänen (s. 1944) on suomalainen muotitaiteilija ja pukusuunnittelija. Hänet tunnetaan erityisesti miestenvaatteiden suunnittelijana ja niiden suunnittelun opettajana.


title: Matti Seppänen

text: Seppänen opiskeli Taideteollisessa oppilaitoksessa ja valmistui muotitaiteilijaksi 1969. Hän työskenteli Tiklaksessa vuoteen 1973 ja sitten Kestilän Pukimossa vuoteen 1989 asti. Kestilässä hän suunnitteli ensin naisten takkeja ja vapaa-ajan mallistoja, sitten miesten mallistoja ja naisten nahkavaatteita. Lisäksi hän toimi yrityksen trendikoordinaattorina, kuvausten valvojana ja suhdetoimintahenkilönä. 1980-luvulla hän suunnitteli miesten pukuja Oratopille ja naisten takkeja Femitexille.


title: Matti Seppänen

text: Kestilän jälkeen Seppänen tuli tunnetuksi Marimekolle suunnittelemistaan miesten mallistoista. Hän on tehnyt lisäksi naisten takkeja Raisa-Tuotteelle siirtyneelle Femitex-merkille.


title: Matti Seppänen

text: Seppänen on vuodesta 1989 asti opettanut miestenvaatteiden suunnittelua Taideteollisessa korkeakoulussa ja on tehnyt monia teatteripuvustuksia Turun kaupunginteatterille. Vuonna 2001 hänet nimitettiin taiteilijaprofessoriksi.


title: Matti Seppänen

text: Matti Seppäselle myönnettiin taiteilijaeläke vuonna 2015.


title: La rivolta dei pretoriani

text: La rivolta dei pretoriani (”Pretoriaanien kapina”) on vuonna 1964 valmistunut italialainen seikkailuelokuva. Tyylilajiltaan historia-aiheista peplumia edustavan elokuvan on ohjannut Alfonso Brescia. Sen pääosaa esittää yhdysvaltalainen Richard Harrison.


title: La rivolta dei pretoriani

text: Eletään vuotta 96 aaj. Rooman valtakuntaa hallitsee tyrannimainen keisari Domitianus, joka tukeutuu Soteruksen johtamiin gladiaattoreihin sekä rakastajaansa Isiksen papittareen Artamneen. Domitianusta vastustamaan nousee Punaiseksi Sudeksi naamioitunut pretoriaanikaartin komentaja Valerius Rufus, johon liittyy konsuli Nerva ja joukko muita kansalaisia. Valerius ja hänen kihlattunsa Lucilla joutuvat Domitianuksen vangeiksi, mutta salaliittolaisten hyökätessä palatsiin pretoriaanit puuttuvat tapahtumiin ja keisari saa surmansa kaksintaistelussa.


title: La rivolta dei pretoriani

text: "La rivolta dei pretoriani" on kuvattu Techniscope-laajakangastekniikalla Technicolor-väreissä Elioksen studiolla Roomassa. Se on Alfonso Brescian ensimmäinen ohjaustyö.


title: La rivolta dei pretoriani

text: Elokuva on yksinkertainen mutta viihdyttävä toimintaseikkailu, jossa on paljon hauskoja ja jännittäviä yksityiskohtia. Sen suhde historiaan on hyvin löyhä. Richard Harrison on energinen toimintasankari, mutta hänen tyttöystävänsä Paola Piretti alias Paola Pitti jää pahasti Moira Orfein peruukkikokoelman varjoon. Salvatore Furnarin esittämä ovela kääpiö on yksi elokuvan sankareista. Tarinan mukaan Harrison luopui pretoriaaniroolinsa takia pääosasta Sergio Leonen spagettiwesternissä "Kourallinen dollareita", joka olisi voinut tehdä hänestä oikean tähden.


title: La rivolta dei pretoriani

text: Elokuva on saatavilla laadultaan erinomaisena ranskalaisena DVD-julkaisuna, joka sisältää myös italiankielisen ääniraidan.


title: 7digital

text: 7digital on yksityisomisteinen verkkomusiikkikauppa, jonka valikoimaan kuuluu yli 24 miljoonaa musiikkikappaletta. Yhtiö myy digitaalisen musiikin palveluita kuluttajille, tuottajille, sekä muille yhteistyökumppaneille, jotka ovat pääasiassa viihde-elektroniikan, autoteollisuuden, mobiilioperoinnin sekä vähittäismyynnin sektoreilta.


title: 7digital

text: The 7digital API:n (Application Programming Interface) avulla tuottajat ja yhteistyökumppanit voivat lisensoida 7digitalin teknologiaa ja musiikkikatalogia musiikkiverkkosivuilleen ja sovelluksiin, tai integroida musiikkia olemassa oleviin palveluihin.


title: Gualtieri

text: Gualtieri on kunta Pohjois-Italiassa olevassa Reggio Emilian maakunnassa Emilia-Romagnan alueella.


title: Gualtieri

text: Kunnan nähtävyyksiä on "Palazzo Bentivoglio". Palatsi on rakennettu vuosien 1594 ja 1600 välillä. Nykyään palatsissa on museoita. Juppiterin salissa ("Sala di Giove") on "Museo Documentario e Centro Studi Antonio Ligabue". Siellä on nähtävillä muun muassa kaupungissa asuneen naivistin Antonio Ligabuen omakuva. Ikarosin salissa ("Sala di Icaro") on näyttely "Donazione Umberto Tirelli". Siellä on näytteillä Gualtierissa vuonna 1928 syntyneen räätälin Umberto Tirellin lahjoittamia taideteoksia.


title: Mustalaikku

text: Mustalaikku ("Diplocarpon rosae") on erityisesti ruusujen lehdillä elävä sieni, joka tekee lehdet mustalaikkuisiksi. Läikkien muoto on lajille tyypillinen, niissä on säteittäisiä sakaroita. Mustalaikku leviää etenkin kosteassa ilmassa. Sitä torjutaan poistamalla saastuneet lehdet ja järjestämällä ruusuistutuksiin hyvä ilman kierto.


title: Brjanka

text: Brjanka () on kaupunki Luhanskin alueen keskiosissa Itä-Ukrainassa, linnuntietä noin 50 kilometriä Luhanskista länteen.


title: Brjanka

text: Vuoden 2013 väestöarvion mukaan kaupunkipiirissä asui yhteensä 53 635 henkeä, joista Brjankan kaupungin asukkaita oli 47 512 ja loput asuivat viidessä kaupunkipiiriin kuuluvassa kaupunkimaisessa taajamassa.


title: Brjanka

text: Toukokuun 2014 lopulla seudulla oli Ukrainan hallitusvaltaa vastustavia aseistettuja separatisteja (terroristeja), joita maan turvallisuusviranomaiset pyrkivät riisumaan aseista.


title: Gary Yaremchuk

text: Gary Yaremchuk (s. 15. elokuuta 1961 Edmonton, Alberta, Kanada) on kanadalainen entinen jääkiekkoilija, pelipaikaltaan keskushyökkääjä. Hän pelasi urallaan Toronto Maple Leafsissa yhteensä 34 NHL-ottelua tehopistein 1+4=5 ja keräten 28 jäähyminuuttia. Suurin osa Yaremchukin Pohjois-Amerikan vuosista eteni kuitenkin farmiliigoissa. Valtaosa hänen urastaan kului kuitenkin Euroopassa, jossa Yaremchuk pelasi Suomen, Sveitsin, Saksan, Ranskan, Italian ja Iso-Britannian sarjoissa.


title: Gary Yaremchuk

text: Yaremchuk pelasi vuodet 1978–1980 AJHL-joukkue Fort Saskatchewan Tradersissa. Kaudesta 1979–1980 hän pelasi reilut puolet WHL-joukkue Portland Winterhawksissa, jossa 41 runkosarjaottelua toi 55 tehopistettä. Kaudella 1980–1981 Yaremchuk oli tehoilla 56+79=135 joukkueen paras maalintekijä ja toiseksi paras pistemies Jim Benningin jälkeen. Hän sijoittui koko WHL:n pistepörssissä kuudenneksi ja maalipörssissä seitsemänneksi. Yaremchuk oli Winterhawksin paras pistemies myös kevään 1981 pudotuspeleissä tehoilla 5+6=11. Häntä pidettiin juniorina varsin lupaavana pelaajana; Toronto Maple Leafs varasi Yaremchukin toisella kierroksella 24. pelaajana .


title: Gary Yaremchuk

text: Yaremchuk siirtyi jo NHL-varauksensa jälkeen Toronto Maple Leafsin organisaatioon kaudeksi 1981–1982. Hän pelasi suurimman osan kaudestaan CHL-joukkue Cincinnati Tigersissa, mutta Yaremchuk sai tililleen myös 18 NHL-ottelua tehden niissä kolme syöttöpistettä. Kolme seuraavaa kautta hän pelasi suurimmaksi osaksi AHL-joukkue St. Catharines Saintsissa. Tuona aikana Yaremchukille kertyi eniten NHL-otteluita kaudella 1984–1985, jolloin hän teki 12 runkosarjaottelussa tehot 1+1=2. Yaremchuk teki myös Saintsissa AHL:n yhden kauden piste-ennätyksensä tehoilla 17+47=64, joilla hän oli joukkueen kolmanneksi paras pistemies. Elokuussa 1985 Yaremchuk teki vapaana agenttina sopimuksen Detroit Red Wingsin kanssa. Hän pelasi kauden 1985–1986 kuitenkin kokonaan farmijoukkue Adirondack Red Wingsissa, jossa Yaremchuk voitti kauden päätteeksi Calder Cupin.


title: Gary Yaremchuk

text: Kaudeksi 1986–1987 Yaremchuk siirtyi Eurooppaan ja SM-liigajoukkue Jokereihin. Hän teki 20 runkosarjaotteluun 28 tehopistettä, mutta keräsi ohessa myös 116 jäähyminuuttia, joilla Yaremchuk sijoittui koko liigan jäähypörssissä toiseksi edellään vain KalPan Brent Sapergia. Kaudeksi 1987–1988 hän siirtyi Oulun Kärppiin, jossa Yaremchuk teki SM-liigan yhden kauden piste-ennätyksensä tehoilla 16+27=43, joilla hän oli joukkueen toiseksi paras pistemies Jari Lindroosin jälkeen. Yaremchuk voitti myös SM-liigan jäähypörssin 92 minuutillaan. Kaksi seuraavaa kautta hän vietti KooKoossa. Kaudella 1988–1989 Yaremchuk oli joukkueen toiseksi paras pistemies Harri Niukkasen jälkeen tehoilla 12+27=39. Hän siirtyi SM-liigakauden päätteeksi vahvistamaan Sveitsin toiseksi korkeimmalla sarjatasolla Nationalliga B:ssä pelannutta EHC Uzwiliä NLB:n karsintasarjaan. Yaremchuk palasi taas KooKoon vahvuuteen kaudeksi 1989–1990. Hän teki runkosarjassa 35 tehopistettä, mutta Yaremchuk kuitenkin hieman väsyi kevättä kohden ja hän tekikin liigakarsinnoissa vain yhden syöttöpisteen. KooKoon kausi päättyi putoamiseen.


title: Gary Yaremchuk

text: Kauden 1990–1991 Yaremchuk aloitti Saksan toiseksi korkeimmalla sarjatasolla 2. Bundesligan EC Ratingenissa, jossa hän onnistui tekemään kahdessa pelaamassaan ottelussa hurjat tehot 1+8=9. Yaremchuk pelasi loppukauden Sveitsin National League A:n EV Zugissa. Kaudeksi 1991–1992 hän siirtyi Ranskan Ligue Magnusin HC Amiensiin, jonka paras pistemies ja syöttäjä Yaremchuk oli tehoilla 25+39=64. Hän jakoi koko sarjan syöttöpörssin voiton HC Briançonin André Côtén kanssa ja pistepörssin kolmannen sijan Rouen HE:n Guy Fournierin kanssa. Kauden 1992–1993 Yaremchuk pelasi italialaisseura HC Gherdëinan paidassa pelaten sekä Italian pääsarja Serie A:ta että kansainvälistä Alpenligaa.


title: Gary Yaremchuk

text: Pelaajauransa viimeisen kauden 1993–1994 Yaremchuk pelasi Iso-Britanniassa BHL-joukkue Durham Waspsin riveissä. Hän oli joukkueen paras pistemies ja syöttäjä tehoilla 53+93=146, joilla Yaremchuk sijoittui liigan pistepörssissä seitsemänneksi.


title: Gary Yaremchuk

text: Yaremchukin pikkuveli Ken pelasi omalla urallaan yli 200 NHL-ottelua ja edusti Kanadaa Calgaryn olympiakisoissa 1988.


title: Raviohjastaja

text:
Raviohjastaja on henkilö, joka ohjastaa hevosta ravikilpailuissa. Ohjastaja voi olla myös hevosen omistaja ja/tai valmentaja, mutta monet voitokkaimmista ohjastajista ovat niin sanottuja lainaohjastajia, joiden pääasiallinen toimenkuva on vain ohjastaminen. Heitä ovat muun muassa Jorma Kontio, Ari Moilanen ja Mika Forss."Tilanne 31.12 2017 mennessä"
Lähde: Tuhannen voiton klubi, artikkeli tuhat ravivoittoa saavuttaneista suomalaisohjastajista.


title: Raviohjastaja

text: Tietoa ohjastuslisensseistä Suomen Hippoksen sivuilla


title: Pervomaisk (Luhanskin alue)

text:
Pervomaisk (, ) on kaupunki Luhanjoen varrella, Luhanskin alueen keskiosissa Itä-Ukrainassa, 76 kilometriä Luhanskista länteen.
Paikkakunnan asutus mainitaan ensimmäisen kerran vuonna 1765 nimellä Aleksandrivka (), sittemmin keskuskylä tunnettiin nimellä Petromarjivka (Петромар'ївка, Петро-Мар'ївка). Paikkakunnan hiilivarojen hyödyntämiseksi perustettiin kaivos vuonna 1872. Seutu kasvoi ja vuonna 1912 siellä oli jo 10 kaivosta ja muuta teollisuustuotantoa. Vuonna 1920 keskuskylän uudeksi nimeksi annettiin Pervomaisk. Kaupungin asema asutukselle myönnettiin vuonna 1938.


title: Pervomaisk (Luhanskin alue)

text: Väestön enemmistön muodostavat ukrainalaiset; venäläisiä asukkaista on noin kolmannes. Lisäksi paikkakunnalla asuu etniseltä taustaltaan noin 20 muuta väestöryhmää. Vuoden 2013 väestöarvion mukaan Pervomaiskin kaupunkipiirissä asui yhteensä 70 045 henkeä, joista varsinaisen Pervomaiskin kaupungin asukkaita oli 38 435. Tämän lisäksi kaupunkipiiriin kuului kaksi pienempää kaupunkia - Hirske (Гірське, 10 131 as.) ja Zolote (Золоте, 14 572 as.) - sekä kaksi kaupunkityyppistä taajamaa.


title: Pervomaisk (Luhanskin alue)


title: The Return of the Living Dead

text: The Return of the Living Dead (televisioesityksissä 2000-luvulla Suomessa käytetty nimi: "Elävien kuolleiden paluu") on vuonna 1985 ensi-iltansa saanut Dan O’Bannonin ohjaama yhdysvaltalainen zombie-aiheinen kauhukomediaelokuva. Elokuva on saanut neljä jatko-osaa.


title: The Return of the Living Dead

text: Freddy on saanut työpaikan varastosta, jota Frank esittelee hänelle. Myöhemmin Frank kertoo Freddylle kauhuklassikko "Night of the Living Deadin" perustuvan tositapahtumiin, jossa kaikki sai alkunsa eräästä kemikaalista, joka herätti kuolleet eloon. Hän myös kertoo, että ruumiit vietiin varastoon, jossa he ovat töissä. He lähtevät katsomaan niitä, mutta siellä oleva kemikaali alkaa vuotaa ja he menettävät tajuntansa.


title: The Return of the Living Dead

text: Samaan aikaan joukko Freddyn ystäviä ovat hakemassa häntä töistä. He päättävät mennä läheiselle hautausmaalle juhlimaan. Frank ja Freddy heräävät ja tajuavat yhden ruumiin heränneen eloon. He kutsuvat paikalle johtajansa Burtin ja yhdessä he kolme onnistuvat viemään ruumiin tuhkattavaksi Burtin parhaan ystävän, Ernien luo. Tuhkauksessa kuitenkin vapautuu kemikaalia ilmaan, josta se leviää sadepilveen. Alkaa sataa, ja sen seurauksena kaikki hautausmaalla olevat ruumiit heräävät eloon. Ruumiit alkavat jahdata Freddyn ystäviä ja muita.


title: The Return of the Living Dead

text: Elokuvalla on Rotten Tomatoes-sivustolla 90 prosentin ”tuore” arvosana. Elokuva on saanut neljä Saturn-ehdokkuutta: Paras Kauhuelokuva, Paras Ohjaaja, Paras Maskeeraus ja Paras Näyttelijä (James Karen).


title: The Return of the Living Dead

text: Valtion elokuvatarkastamo määräsi elokuvalle ennakkotarkastuksessa 28.8.1985 ikärajan KK (Kokonaan kielletty), joten elokuvaa ei saanut laillisesti Suomessa esittää eikä levittää. Valituskierroksen jälkeenkin samana syksynä täyskielto jäi voimaan. Elokuva vapautui laillisesti esitettäväksi ja levitettäväksi vasta aikuissensuurin poistuttua Suomesta lakimuutoksessa 1.1.2001.


title: The Return of the Living Dead

text: Elokuvalle on tullut neljä jatko-osaa:


title: Kiltinänsaamelaiset

text: Kiltinänsaamelaiset eli kildininsaamelaiset ovat saamelaisten alkuperäiskansaan kuuluva etninen ryhmä Venäjällä. Kiltinänsaamelaisista, akkalansaamelaisista ja turjansaamelaisista käytetään yhteisnimeä Kuolan saamelaiset. Kiltinänsaamelaisten määräksi vuonna 1995 arvioitiin 1 000 henkilöä. Kiltinänsaamen kieltä puhuu noin 650 henkilöä.


title: Turjansaamelaiset

text: Turjansaamelaiset ovat saamelaisten alkuperäiskansaan kuuluva etninen ryhmä Venäjällä. Turjansaamelaisista, kiltinänsaamelaisista ja akkalansaamelaisista käytetään yhteisnimeä Kuolan saamelaiset. Turjansaamelaisten määräksi vuonna 1995 arvioitiin 400 henkilöä. Turjansaamen kieli on lähes hävinnyt; sitä puhui vuonna 1995 vain noin 8 henkilöä.


title: Joli Garçon

text: Joli Garçon () on saksalaisartisti Lolita Jolien kappale. Sen julkaisi Airplay Records artistin ensimmäisenä singlenä 20. heinäkuuta 2010. Kappaleen ovat sanoittaneet Danny Suko, Kent Base ja Shaun Bate. Se kertoo artistin halusta ja rakkaudesta poikaa kohtaan, joka ei tunnista tätä.Vaikka kappale on laulettu ranskan kielellä, artisti itse on saksalainen.


title: Joli Garçon

text: Kappaleesta on tehty myös kaksikymmentä remixversiota sisältävä kappalelista, joka julkaistiin digitaalisesti ladattavana 12. huhtikuuta 2011. Kappaleeseen liittyvä musiikkivideo julkaistiin videopalvelu YouTubessa 27. heinäkuuta 2010. Kappale pääsi listoille neljässä eri valtiossa, ja ylsi korkeimmillaan sijalle 20 Ranskassa ja Belgian Valloniassa.


title: Joli Garçon

text: CD Single


title: Kati Hurme

text: Kati Hurme-Leikkonen (o.s. Hurme, s. 1968) on entinen suomalainen esteratsastaja, nykyinen estevalmentaja ja urheilutoimittaja.


title: Kati Hurme

text: Hurme aloitti ratsastuksen jo alle kouluikäisenä ja kävi ratsastustunneilla Husön, Tuomarinkylän, Eriksnäsin ja Karlvikin ratsastuskouluissa. 14-vuotiaana vuonna 1982 hänelle ostettiin ensimmäinen oma hevonen Satin, jolla hän alkoi vuonna 1983 kilpailla esteratsastuksessa Veikko Heikkilän valmentamana ja oli jo samana vuonna mukana juniorien PM-joukkueessa. Hän voitti juniori- ja nuorten ratsastajien tasolla kymmenen SM- ja PM-mitalia, joista viisi oli kultamitaleja. Vuonna 1984 hän sai käyttöönsä hollantilaisruuna Metropolitanin (kilpailunimi Pohjola Metropolitan), jolla hän voitti vuonna 1988 nuorten ratsastajien Euroopan mestaruuden Chaudfontainessa, Belgiassa. Vastaavantasoiseen suomalaissaavutukseen ylsi uudelleen vasta 25 vuotta myöhemmin Elmo Jankari, joka voitti kenttäratsastuksessa nuorten ratsastajien EM-kultaa vuonna 2013.


title: Kati Hurme

text: Hurmeen isä Veikko toimi hänen urheilumanagerinaan, ja hänellä oli jo junioriaikoina sponsorisopimukset Volvo-Auton ja Pohjolan kanssa. Mirri Kynsilehdon tavoin hän kuului junioriaikoinaan myös vuonna 1985 perustettuun Enso-Gutzeitin sponsoroimaan Enso-Teamiin, joka tuki lahjakkaita nuoria ratsastajia.


title: Kati Hurme

text: Hurme muutti ulkomaille Englantiin valmentautumaan ja kilpailemaan vuonna 1986 ylioppilaskirjoitustensa jälkeen ja siirtyi 1989 Hollantiin, 1992 Saksaan ja 1993 Belgiaan. Vuonna 1988 Metropolitanin loukkaannuttua hänen tärkeimmäksi kilparatsukseen tuli Vancouver (kilpailunimi Pohjola Vancouver). Ratsukko osallistui noin neljäänkymmeneen Grand Prix-, maailmancup- ja Nations Cup -luokkaan keräten sijoituksia, maailmancup-luokissa seitsemän kertaa. Suomen Nations Cup -joukkueessa ratsukko kilpaili vuosina 1991–1993, ja Hurme ja Vancouver edustivat Suomea myös seniorien EM-kilpailuissa vuonna 1991. Helsinki International Horse Show'ssa Hurme keräsi vuosien varrella kolme luokkavoittoa, muiden muassa kansainvälisen kaksintaisteluratsastusluokan voiton Metropolitanilla vuonna 1986 ollessaan vasta juniori.


title: Kati Hurme

text: Vancouver loukkaantui vuonna 1994, ja 1990-luvun alun lama sai Hurmeen sponsorit vetäytymään. Hän lopetti kansainvälisen kilpailu-uransa ja palasi Suomeen, ryhtyi valmentajaksi, perusti perheen ja opiskeli ensin tradenomiksi, sitten urheilujournalistiksi. Hän on muun muassa toiminut kansainvälisten ratsastuskilpailujen selostajana Yleisradiolle ja Eurosportille ja esimerkiksi Helsinki International Horse Shown lehdistöpalvelussa sekä kirjoittanut lehtijuttuja.


title: Kati Hurme

text: Hurme edusti koko kilpailu-uransa ajan Suomen Kenttäratsastusseuraa. Hän toimi Suomen Ratsastajainliiton (SRL) Lounais-Suomen aluevalmentajana esteratsastuksessa vuosina 2000–2007. Hänet on nimitetty SRL:n Huippuvalmentajaksi ja hän toimii edelleen estevalmentajana. Lisäksi hän kasvattaa estehevosia.


title: Kati Hurme

text: Hurme asuu Perniössä maanviljelijäpuolisonsa kanssa ja on kolmen lapsen äiti.


title: Jim Leavins

text: James T. Leavins (s. 28. heinäkuuta 1960 Dinsmore, Saskatchewan, Kanada) on kanadalainen entinen jääkiekkopuolustaja. Hän pelasi urallaan NHL:ssä yhteensä 41 runkosarjaottelua tehopistein 2+12=14 ja keräten 30 jäähyminuuttia. Hän pelasi urallaan myös Euroopassa Suomen, Ruotsin ja Italian pääsarjoissa.


title: Jim Leavins

text: Leavins aloitti WHL-joukkue Regina Patsissa kaudella 1978–1979, mutta hän jätti CHL:n päästäkseen pelaamaan Yhdysvaltain yliopistosarjoihin ja Leavins pelasi junioriuransa näin ollen loppuun SJHL-joukkue Swift Current Broncosissa. Vuodet 1980–1984 hän kävi Denverin yliopistoa. Leavins oli jokaisella yliopistokaudellaan joukkueensa tehokkain puolustaja. Viimeisen yliopistokautensa 1983–1984 päätteeksi hänet valittiin WCHA:n ensimmäiseen tähdistökentälliseen.


title: Jim Leavins

text: Leavinsia ei koskaan . Hän aloitti ammattilaisuransa kaudella 1984–1985 IHL-joukkue Fort Wayne Kometsissa, jossa tulokaskausi toi 76 runkosarjaottelussa tehot 5+50=55, joilla Leavins sijoittui IHL:n puolustajien pistepörssissä yhdeksänneksi. Kauden 1985–1986 hän aloitti AHL-joukkue Adirondack Red Wingsissa. Marraskuussa 1985 Leavins teki NHL-sopimuksen Detroit Red Wingsin kanssa. Hän pelasi kauden aikana kaikkiaan 37 NHL-ottelua tehopistein 2+11=13.


title: Jim Leavins

text: Heinäkuussa 1986 Red Wings kauppasi Leavinsin, Kelly Kision, Lane Lambertin ja vuoden viidennen kierroksen varausvuoron New York Rangersiin vaihdossa Glen Hanloniin sekä vuosien ja 1988 kolmannen kierroksen varausvuoroihin. Kauden 1986–1987 hän pelasi suurimmaksi osaksi AHL-joukkue New Haven Nighthawksissa ja sai kauden aikana tililleen neljä NHL-ottelua Rangersissa. Kauden 1987–1988 Leavins pelasi kokonaan farmisarjoissa, suurimmaksi osaksi IHL-liigan Salt Lake Golden Eaglesissa, jonka tehokkain puolustaja hän oli tehoilla 12+45=57. Leavins sijoittui IHL:n puolustajien pistepörssissä viidenneksi. Hän voitti kauden päätteeksi Turner Cupin ja valittiin liigan toiseen tähdistökentälliseen.


title: Jim Leavins

text: Kaudeksi 1988–1989 Leavins siirtyi Eurooppaan ja SM-liigajoukkue KooKoon riveihin. Hän oli joukkueen tehokkain puolustaja tehoilla 12+11=23, kuten myös kaudella 1989–1990 tehoilla 7+24=31, joilla Leavins sijoittui SM-liigan puolustajien pistepörssissä neljänneksi. Hän voitti myös KooKoon sisäisen tehotilaston lukemalla +6, joka oli myös joukkueen vakiokokoonpanon ainoa plussalla. Leavins voitti kevään 1990 liigakarsintojen syöttöpörssin ja oli pistepörssin toinen Jokereiden Teemu Selänteen jälkeen tehoilla 2+5=7. Hänen tehokkuudestaan huolimatta KooKoo putosi kauden päätteeksi I-divisioonaan. Hän vahvisti molempien KooKoo-kausiensa päätteeksi myös IHL:n Salt Lake Golden Eaglesia. Keväällä 1990 Leavins edusti vielä Kanadaa Izvestija Cupissa.


title: Jim Leavins

text: Kauden 1990–1991 Leavins vietti Ruotsissa Elitserien-joukkue Färjestads BK:n joukkueessa. Hän oli joukkueen tehokkain puolustaja tehoilla 9+8=17 ja voitti kauden päätteeksi Elitserien-hopeaa. Kauden 1992–1993 Leavins vietti italialaisseura HC Varesessa pelaten Italian pääsarja Serie A:ta sekä kansainvälistä Alpenligaa. Kaudella 1994–1995 hän esiintyi vielä Pohjois-Amerikassa PSHL-joukkue Los Angeles Banditsin paidassa.


title: Ponte sul Taro

text: Ponte sul Taro on silta Pohjois-Italiassa olevassa Ponte Taron kylässä Parman maakunnassa Emilia-Romagnan alueella. Silta ylittää Pojoen sivujoen Taron. Silta on osa roomalaista tietä Via Emiliaa. Sillan rakennutti määräyksellään Parman ruhtinatar Marie Louise vuosina 1816-1821. Silta on 565,5 metriä pitkä ja valmistuessaan se oli aikansa pisimpiä Euroopassa. Silta rakennettiin muutenkin näyttäväksi. Sen molemmissa päissä on kaksi marmoripatsasta.


title: Bulmer Hobson

text: Bulmer Hobson (1883–1969) oli irlantilainen vallankumouksellinen nationalisti, eräs Irlannin tasavaltalaisveljeskunnan (IRB) johtajista vuoden 1916 pääsiäiskapinaa edeltäneinä vuosina. Maltillista suuntausta lähentynyt Hobson syrjäytettiin IRB:n johdosta ja hän vastusti kapinaan ryhtymistä.


title: Bulmer Hobson

text:
Hobson oli lähtöisin kveekariperheestä Holywoodista Downin kreivikunnasta, mutta syntyi Belfastissa. Hän työskenteli kirjanpainajana ja liittyi nuorena kansallismielisiin Gaelic League ja Gaelic Athletic Association -järjestöihin. Hobsonilla oli keskeinen rooli nationalistisen tasavaltalaisuuden uudessa tulemisessa protestanttisessa Ulsterissa 1900-luvun alussa. Hän perusti vuonna 1903 Fianna Éireannin, muinaisen tarusankari Fiannan mukaan nimetyn kansallismielisen partiolaisjärjestön. Se ei aluksi saavuttanut menestystä, mutta Hobsonin käynnistettyä sen toiminnan uudestaan vuonna 1909 yhdessä Constance Markieviczin kanssa siitä tuli merkittävä osa tasavaltalaisliikettä. Vuonna 1904 Hobson liittyi maanalaisen IRB:n valajäseneksi Denis McCulloughin aloitteesta. Myöhemmin heillä molemmilla oli tärkeä rooli Thomas J. Clarken johtamassa IRB:n uudelleenjärjestelyssä. Hobson osallistui myös Irlannin vapaaehtoisjoukkojen ("Irish Volunteers") perustamiseen, mutta hän menetti muiden vallankumouksellisten tuen annettuaan maltillisen poliitikon John Redmondin kannattajien ottaa vapaaehtoisjärjestön johdon haltuunsa.
Hobson syrjäytettiin kokonaan pääsiäiskapinan suunnittelusta. Pääsiäistorstaina 1916 hän varoitti Irlannin vapaaehtoisjoukkojen komentajaa Eoin MacNeillia arvellessaan kapinan olevan suunnitteilla. Jotta Hobson ei pilaisi kapinasuunnitelmaa, IRB:n sotilasneuvosto vangitsi hänet välittömästi ja vapautti vasta pääsiäismaanantaina, kapinan jo alettua. Hän ei liittynyt tukemaan kapinaa. Myöhemmin Hobson toimi Irlannin vapaavaltion postimerkkiviraston johtajana.


title: Salsomaggiore Terme

text: Salsomaggiore Terme on kunta Pohjois-Italiassa olevassa Parman maakunnassa Emilia-Romagnan alueella. Nimensä mukaisesti Salsomaggiore Terme on kylpyläkaupunki. Se on ollut tunnettu suolaisesta vedestään jo roomalisten aikana. Varsinaisen alun kylpylätoiminta sai vuonna 1839, jolloin lääkäri Lorenzo Berzie keksi veden parantavan vaikutuksen. Jugendtyylinen kylpylärakennus on kaupungin keskipiste, jonka ympärille kaupunki on kasvanut.


title: Terinit

text: Oy Terinit Ab oli suomalainen vuosina 1949–2013 toiminut urheiluvaatteita sekä kuluttajille että kilpaurheilijoille valmistanut yritys.


title: Terinit

text: Terinit sai alkunsa 1949 Teerijärven Kehräämöstä, joka kehräsi aluksi asiakkaiden materiaaleista mattolankoja. Vuonna 1952 se hankki trikookoneen tekemään käsineiden vuorikangasta. 1960-luvun alussa kehräämöön hankittiin jacquardkone leninkeihin tarkoitetun jerseykankaan valmistukseen. Ensin tehtiin villajerseytä, mutta pian siirryttiin suosioon nousseeseen rypistymättömään crimpleneen ensimmäisenä Suomessa.


title: Terinit

text: Langan kehruu lopetettiin 1964 ja keskityttiin kankaiden ja vaatteiden valmistukseen. 1970-luvun alussa perustettiin toinen tehdas Lappajärvelle valmistamaan verryttelypukuja ja muita urheiluasuja, vuosikymmenen lopulla kolmas tehdas Simoon. Kristina Kainbergin suunnittelemat kisa-asut vuoden 1976 Innsbruckin talviolympialaisiin avasivat Terinitille vientikanavia.


title: Terinit

text: 1980-luvun alussa Terinit työllisti lähes 300 henkeä. Teerijärven tehtaan käsinevuorista ja muista neuloksista puolet vietiin Neuvostoliittoon, Lappajärven ja Simon tehtaiden urheiluvaatteista taas puolet vietiin etupäässä Länsi-Eurooppaan. Vuonna 1987 tapahtuneen omistajanvaihdoksen myötä Terinit keskittyi korkealuokkaisiin urheiluasuihin ja yhteistyöhön lajiliittojen kuten Hiihtoliiton kanssa. Terinit solmi yhteistyösopimuksia myös urheiluvälinemerkkien kuten Salomonin ja Atomicin kanssa. Tärkeimmiksi vientimaiksi muodostuivat Pohjoismaat, Keski-Euroopan maat ja Japani, ja näin Terinit vältti äkillisen idänkaupan loppumisen vaikutukset vaihtamalla strategiaansa jo ennakolta.


title: Terinit

text: 1970-luvun puolivälistä alkaen Terinit huolehti Suomen ja Ruotsin hiihtomaajoukkueiden edustusasuista. Vuosina 1992 ja 1994 Suomen olympiajoukkueet käyttivät Terinitin vaatteita. Muun muassa Matti Nykäselle hyppyhaalareita 1980-luvulla tehnyt Terinit palasi vuonna 2010 mäkihyppyasujen markkinoille valmentajien toivomuksesta. Yrityksellä oli urheiluasujen kehitysprojekteja viime vuosina myös pika- ja taitoluistelun sekä yleisurheilun lajiliittojen sekä Suomen olympiakomitean kanssa. Terinit valmisti myös yritysten työ- ja vapaa-ajan asuja Gore-Tex-materiaalista.


title: Terinit

text: Oy Terinit Ab ajautui konkurssiin elokuussa 2013. Terinit-tuotemerkki siirtyi 23.1.2014 Agentur Arne & Mirja Holmberg Oy:n omistukseen. Kansainvälisiä kilpailuja voittanut suunnittelija Rolf Ekroth lanseerasi oman Terinit-mallistonsa Firenzen Pitti Uomossa tammikuussa 2019.


title: Viuluviikarit musiikkimaassa

text:
Viuluviikarit musiikkimaassa oli vuonna 1979 Yleisradion tuottama ja esittämä lasten musiikki- ja taidekasvatusohjelma. Ohjelmaa vetivät unkarilaiset veljekset Géza ja Csaba Szilvay. Ohjelmassa esiintyneistä lapsista moni on sittemmin soittanut Szilvayden perustamassa Helsingin Juniorijouset -orkesterissa. Nyt lähes kaikki viuluviikarit ovat ammattimuusikoita. Ryhmästä tunnetuiksi muusikoiksi nousivat ainakin Pekka ja Jaakko Kuusisto, Linda Lampenius, Réka Szilvay, Sennu Laine, Sakari Oramo ja Jan Söderblom. Szilvayt hyödynsivät opetuksessa kehittämäänsä Colourstrings metodia ja ovat tehneet sitä tunnetuksi ympäri maailman juuri tämän ohjelman ja perustamansa orkesterin esiintymisten kautta.
Vuonna 2002 aiheesta tehtiin TV-dokumentti otsikolla "Viuluviikarit nyt!", jossa selviteltiin missä entiset Viuluviikarit ja heidän opettajansa ovat nyt, liki neljännesvuosisata myöhemmin.


title: Profeetta Muhammed (kirja)

text: Profeetta Muhammed ("The Prophet Muhammad. A Biography") on Barnaby Rogersonin vuonna 2003 ilmestynyt kirja islamin perustajahahmo Muhammadista. Teos ilmestyi suomeksi vuonna 2006 Ajatus-kirjojen kustantamana.


title: Edwarda O’Bara

text: Edwardasta huolehti tämän äidin lisäksi hänen siskonsa Colleen. Edwardaa ruokittiin letkua pitkin, ja hänet käännettiin kahden tunnin välein. Hänelle myös luettiin ja soitettiin musiikkia eikä häntä jätetty hetkeksikään yksin - hänen vieressään oli aina joku. Edwardan kohtalo on koskettanut monia ja sen takia hänellä oli ystäviä eri puolilta maailmaa. Edwardan äiti kuoli vuonna 2008 ja Colleen jätti työnsä hevosten kouluttajana, jotta voisi kuluttaa kaiken aikansa siskonsa hoitamiseen.


title: Edwarda O’Bara

text:
Tiistai-iltana 20. marraskuuta 2012 Colleen epäili siskonsa sairastuneen flunssaan huomatessaan tämän olevan hieman huonovointinen, mutta aamulla hänen tilansa oli jo terveempi.
Kun Colleen aamiaisen ja kylvyn jälkeen meni kertomaan Edwardalle menevänsä hakemaan kahvia, hän huomasi kuinka Edwarda hymyili leveästi ja sitten hän nukahti. Kun Colleen palasi, hän yritti herättää siskoaan, muttei tämä enää herännyt.


title: Classic (kappale)

text: Classic on yhdysvaltalaisen popduo MKTO:n kappale, joka julkaistiin yhtyeen nimeä kantavan albumin toisena singlenä 20. kesäkuuta 2013. Kappaleen ovat sanoittaneet ja säveltäneet Evan Bogart, Andrew Goldstein, Emanuel Kiriakou ja Lindy Robbins. Single saavutti suurimman suosionsa Oseaniassa, yltäen Australian singlelistan yhdeksännelle sijalle, ja Uudessa-Seelannissa kahdeksanneksi.


title: Classic (kappale)

text: Josh Forbesin ohjaama retro-vaikuteinen musiikkivideo julkaistiin singlen julkaisupäivänä.


title: Goldrushed

text: Goldrushed on ruotsalaisen alternative rock -yhtye The Royal Conceptin ensimmäinen studioalbumi, joka julkaistiin Ruotsissa 11. syyskuuta 2013.


title: Petri Munck (albumi)

text: Petri Munck on laulaja-lauluntekijä Petri Munckin esikoisalbumi. Sony Music julkaisi albumin 19. syyskuuta 2003. Albumi vietti Suomen virallisella albumilistalla yhteensä 14 viikkoa, parhaimmillaan se oli listan 14:s (7/2004). Vuonna 2004 albumi ylitti yli 15 000 kappaleen myynnillään kultalevyrajan.


title: Petri Munck (albumi)

text: Albumin ovat tuottaneet Ako Kiiski, Jesse Vainio, Kalle Torniainen, Petri Munck ja Tarmo Keränen.


title: Petri Munck (albumi)

text: Albumin ensimmäinen single ”Levoton prinssi” nousi kesällä 2003 18 viikoksi Suomen viralliselle singlelistalle, jossa sen paras sijoitus oli kolmas (38–39/2003). Kappale nousi myös toiseksi soitetuimmaksi radiokappaleeksi. Kappale soi vuoden 2003 aikana radioissa yli 7000 kertaa.


title: Petri Munck (albumi)

text: Marraskuussa 2003 julkaistu toinen single, ”Pystytkö lupaamaan” oli suomenkielinen versio Patrik Isakssonin vuonna 2001 levyttämästä ”Hur kan du lova mig” -kappaleesta. Munckin versio toimi julkaisuvuonnaan Yleisradion Ylen hyvä-kampanjan tunnusmusiikkina. Vaikka single ei noussut singlelistalle, se oli kuitenkin parhaimmillaan toiseksi soitetuin radiokappale.


title: Petri Munck (albumi)

text: Alkuvuodesta 2004 albumilta julkaistiin vielä singlenä kappale ”Pieni palanen”.


title: It Happens All the Time

text: It Happens All the Time on yhdysvaltalaisen näyttelijä-laulaja Megan Hiltyn 12. maaliskuuta 2013 julkaistu ensimmäinen studioalbumi. Albumilla on alkuperäisten kappaleiden lisäksi coverkappaleita.


title: It Happens All the Time

text: Albumilta julkaistiin singlenä kappale ”No Cure”.


title: Levoton prinssi

text: "Levoton prinssi" on Petri Munckin ensimmäinen soolosingle. Sony Music julkaisi sen radioissa touko-kesäkuussa 2003 ja virallisesti 21. heinäkuuta 2003.


title: Levoton prinssi

text: Kappale nousi julkaisuvuonnaan suureen suosioon. Se nousi toiseksi soitetuimmaksi radiokappaleeksi ja se soi vuoden 2003 radioissa yli 7000 kertaa. ”Levoton prinssi” nousi kesällä 2003 myös 18 viikoksi Suomen viralliselle singlelistalle, jossa sen paras sijoitus oli kolmas (38–39/2003).


title: Toinen (albumi)

text: Toinen on laulaja-lauluntekijä Petri Munckin toinen studiosalbumi. SonyBMG julkaisi albumin 1. kesäkuuta 2005. Albumi ei menestynyt artistin esikoisalbumin mukaisesti; "Toinen" nousi Suomen viralliselle albumilistalle vain yhdeksi viikoksi sijalle 40.


title: Toinen (albumi)

text: Albumi oli alun perin tarkoitus julkaista alkuvuodesta 2005 nimellä "02:00", mutta julkaisuaikataulun myöhästyttyä ja Munckin ollessa tyytymätön lopputulokseen, päätettiin albumin nauhoituksia jatkaa. Alkuperäinen albumi "02:00" julkaistiin kuitenkin digitaalisesti vuoden 2005 lopussa nimellä "Klo 02.00".


title: Toinen (albumi)

text: Albumilta julkaistiin neljä singleä: ”Totta vai harhaa”, ”Aina toinen”, ”Niin se menee” sekä ”Tivoli”. Singleistä ainoastaan ”Aina toinen” saavutti mainittavaa menestystä nousten neljänneksi soitetuimmaksi radiokappaleeksi.


title: Labrinth

text: Timothy McKenzie (s. 4. tammikuuta 1989 Lontoo, Britannia), paremmin tunnettu taiteilijanimellään Labrinth, on englantilainen laulaja-lauluntekijä, multi-instrumentalisti ja tuottaja. McKenzie työskenteli ensin Simon Cowellin levy-yhtiössä Syco Musicissa tuottajana, joka johti levytyssopimukseen yhtiön kanssa. Näin ollen Labrinthista tuli Sycon ensimmäinen artisti kuuteen vuoteen, joka ei noussut pinnalle kykyjenetsintäkilpailusta.


title: Labrinth

text: Labrinth pääsi ensimmäistä kertaa Britannian singlelistalle maaliskuussa 2010 kun "Pass Out", yhteistuotantokappale Tinie Tempahin kanssa, ylsi ensimmäiselle sijalle. Artistin ensimmäinen soolosingle, "Let the Sun Shine" pääsi samalla listalla kolmanneksi syyskuussa 2010. Labrinthin esikoisalbumi, Electronic Earth, julkaistiin 31. maaliskuuta 2012. Siltä julkaistiin yhteensä kolme singleä, joista viimeisin, "Beneath Your Beautiful" ylsi Isossa-Britanniassa ensimmäiselle sijalle. Tällä hetkellä Labrinth valmistelee toista studioalbumiansa.


title: Labrinth

text: McKenzie tulee musikaalisesta perheestä, joka koostuu yhdeksästä lapsesta. Lapsena hänet ympäröi amerikkalainen gospelmusiikki. Kun McKenzie oli nuorempi, hän muodosti sisaruksiensa kanssa yhtyeen nimeltä Mac 9. Käydessään Stoke Newingtonin koulua McKenzie alkoi tavoittelemaan musiikkiuraa. Hänen veljensä tutustutti hänet musiikintekoon, kun hän oli 15-vuotias.


title: Labrinth

text: Helmikuussa 2010 McKenzie esiintyi brittiläisen rap-artistin, Tinie Tempahin, esikoissinglellä "Pass Out". Hän myös osallistui sen tekemiseen. Single debytoi Britannian singlelistalla ensimmäisellä sijalla. Kappale palkittiin vuonna 2011 Brit-palkinnolla. Myöhemmin McKenzie esiintyi Tempahin toisella singlellä, joka oli myös menestys Brittein saarilla.


title: Labrinth

text: Saatuaan suosiota lauluntekijänä ja tuottajana, Simon Cowell lähestyi Labrinthia ja kiinnitti hänet Syco Musiciin. Näin ollen Labrinthista tuli Sycon ensimmäinen artisti kuuteen vuoteen, joka ei noussut pinnalle kykyjenetsintäkilpailusta. Syyskuussa 2010 Labrinth julkasi esikoissinglensä, "Let the Sun Shine", Sycon kautta. Kappale ylsi Britannian singlelistalla kolmanneksi.


title: Labrinth

text: Reilu vuosi myöhemmin julkaistiin toinen single, "Earthquake", Tinie Tempahin kanssa. Tämä kappale nousi Isossa-Britanniassa toiselle sijalle ja myi ensimmäisellä viikollaan 115,530 kappaletta. Joulukuussa 2011 laulaja vahvisti esikoisalbuminsa julkaisupäiväksi 2. huhtikuuta 2012. Julkaisunsa jälkeen se nousi Britannian albumilistalla toiseksi.


title: Poika varjoiselta kujalta

text: Poika varjoiselta kujalta () on alun perin italiainen, erittäin suosittu iskelmä, jonka on säveltänyt Giuseppe Fanciulli ja alkuperäiset sanat on tehnyt Nicola Salerno. Suomenkielisen tekstin siihen teki Sauvo Puhtila.


title: Poika varjoiselta kujalta

text:
Kappaleen levyttivät ensimmäisenä suomeksi Seija Lampila ja Olavi Virta vuonna 1957. Samana vuonna se ilmestyi myös Metrotyttöjen, Sing Song Sistersin ja Maynie Sirénin laulamina versioina.
Sittemmin kappaleen ovat suomeksi levyttäneet mm. Paula Koivuniemi, Tapani Kansa, Kivikasvot, Erkki Junkkarinen ja useat muut.


title: Country Sisters

text: Country Sisters on 1970-luvulla perustettu tšekkiläinen yhtye, jonka tyylilaji on countrypop. Ensimmäiset kymmenen vuottaan yhtye toimi täysin amatööripohjalta nimellä "Jizerská protěž". Yhtye on ensimmäinen eurooppalainen country-yhtye, jonka kaikki jäsenet ovat naisia. Nykyisessä kokoonpanossaan yhtye on esiintynyt vuodesta 2004. Ensimmäisen levynsä yhtye julkaisi vasta vuonna 1989. Kaukaisimmat kiertueensa yhtye on tehnyt Australiassa ja Kanadassa. Kaikkiaan yhtye on esiintynyt 16 maassa, lähinnä manner-Euroopassa.


title: Doin’ the Best That I Can

text: Doin’ the Best That I Can (Remix) on yhdysvaltalaisen soullaulaja Bettye LaVetten single vuodelta 1978. Single on ns. maksisingle eli se on tehty albumikokoon 12".


title: Doin’ the Best That I Can

text: Tuottajat ovat Eric Matthew ja Cory Robbins yhtiöstä Our First Production Company. Matthew on toiminut myös sovittajana. Miksauksen on tehnyt Walter Gibbons. Rumpuja soittaa Gary.


title: Doin’ the Best That I Can

text: Levy-yhtiö on Atlantic Recordsiin kuuluva West End Records ja singlen kaupallinen tunnus on WES 12113.


title: Doin’ the Best That I Can

text: Singlejä on valmistettu myös UK:ssa tunnuksella LV 9. Samassa sarjassa on julkaistu muun muassa Norma Jeanin single "Saturday (Remix)".


title: Bettye LaVette

text: Bettye LaVette (syntymänimeltään Betty Haskins, s. 29. tammikuuta 1946) on yhdysvaltalainen soul-laulaja-lauluntekijä, joka teki ensimmäisen levynsä 16-vuotiaana, mutta saavutti vain ajoittaista suosiota ennen vuoden 2005 albumiaan "I’ve Got My Own Hell to Raise". Hänen valikoivassa musiikillisessa tyylissään on aineksia soulista, bluesista, rock and rollista, funkista, gospelista ja country-musiikista.


title: Bettye LaVette

text: LaVette syntyi Muskegonissa, Michiganissa, ja varttui Detroitissa. Toisin kuin monet hänen aikalaisistaan, hän ei aloittanut laulamista kirkossa, vaan kotonaan laulaen R&B:ia ja country and western -musiikkia. Hänen urastaan alkoi huolehtia paikallinen levytuottaja Johnnie Mae Matthews. Vuonna 1962, 16-vuotiaana LaVette levytti ensisinglensä "My Man – He’s a Lovin’ Man" Matthewsin johdolla. Siitä tuli Top 10 R&B-hitti sen jälkeen kun Atlantic Records osti sen jakeluoikeudet. Tämä johti yhteiskiertueeseen rhythm and blues -muusikoiden Clyde McPhatterin, Ben E. Kingin, Barbara Lynnin ja silloisen tulokkaan Otis Reddingin kanssa. LaVetten seuraava listamenestys oli Calla Recordsille vuonna 1965 tehty "Let Me Down Easy". Seurasi lyhytkestoinen yhteistyö James Brown Revuen kanssa. Levytettyään useita singlejä paikallisille detroitilaisille levymerkeille LaVette siirtyi Silver Fox -merkille vuonna 1969. Hän levytti useita singlejä, muun muassa Top 40 R&B-hitit "He Made a Woman Out of Me" ja "Do Your Duty". Näillä äänityksillä soittavat Memphisin studiomuusikot ovat sittemmin tulleet tunnetuiksi nimellä The Dixie Flyers. Vuonna 1972 LaVette siirtyi jälleen Atlantic/Atco-levymerkille. Hänet lähetettiin Muscle Shoals -studiolle Alabamaan äänittämään ensimmäistä albumiaan "Child of the Seventies". Sen tuotti Brad Shapiro, ja mukana oli Muscle Shoalsin rytmiryhmä, joka tunnetaan nykyään nimellä The Swampers. Loppujen lopuksi albumia ei kuitenkaan tuolloin julkaistu.


title: Bettye LaVette

text: 1970-luvun puolivälissä LaVette teki kaksi singleä Epicille, ja vuonna 1978 West End Records julkaisi hänen diskohittinsä "Doin’ the Best That I Can". Vuonna 1982 hän teki sopimuksen kotikaupunkinsa levymerkin, Motownin kanssa, ja hänet lähetettiin Nashvilleen levyttämään. Lopputuloksena oli Steve Buckinghamin tuottama albumi (hänen ensimmäisensä, joka todella julkaistiin) nimeltä "Tell Me a Lie". Albumilta julkaistu ensimmäinen single "Right in the Middle (of Falling in Love)" nousi Top 40 R&B-listalle. Pian hän kuitenkin luopui levyttämisestä esiintyäkseen kuuden vuoden ajan Broadwayn suositussa musikaalissa "Bubbling Brown Sugar", jonka muita tunnettuja nimiä olivat Honi Coles ja Cab Calloway.


title: Bettye LaVette

text: Sen jälkeen, kun LaVette oli soittanut hallussaan olevat monoäänitykset "Child of the Seventiesistä" ranskalaiselle soulmusiikin keräilijälle Gilles Petardille, Petard ryhtyi etsimään Atlanticin masternauhoja. Yhtiön henkilökunta oli siinä luulossa, että nauhat olivat tuhoutuneet tulipalossa muutama vuosi takaperin. Vuonna 1999 Petard lopulta löysi masterit, hankki albumin oikeudet Atlanticilta ja julkaisi sen vuonna 2000 nimellä "Souvenirs" omalla Art and Soul -merkillään. Samaan aikaan julkaistiin konserttitaltiointi "Let Me Down Easy – Live in Concert" alankomaalaisella Munich-merkillä. Molemmat albumit herättivät uutta kiinnostusta LaVetteen, ja vuonna 2003 julkaistiin Dennis Walkerin tuottama albumi "A Woman Like Me". Se voitti vuoden 2004 W. C. Handy -palkinnon sarjassa "Comeback Blues Album of the Year". Eräässä haastattelussa LaVette piti albumia toisen tulemisensa ensimmäisenä, ja hän sanoi, että hänen vuonna 2012 ilmestynyt omaelämäkertansa on nimetty albumin mukaan.


title: Bettye LaVette

text: Sen jälkeen, kun The Rosebud Agency alkoi huolehtia LaVetten konserttiesiintymisistä, yhtiön johtaja Mike Kappus saattoi hänet ANTI- -levymerkin johtajan Andy Kaulkinin tietoon. Nähtyään LaVetten esiintyvän Kaulkin kiinnitti hänet kolmen levyn sopimuksella. Ensimmäisenä projektina oli yhteistyö tuottaja Joe Henryn kanssa, ja Kaulkin ehdotti albumia, jonka laulut olisivat naisten kirjoittamia. Tuloksena oli "I’ve Got My Own Hell to Raise", ja se oli useiden kriitikkojen mielestä vuoden 2005 parhaita. Albumin otsikko on otettu Fiona Applen sanoituksesta omaan vuoden 1996 hittiinsä "Sleep to Dream", jonka LaVette tulkitsee albumillaan. Muita tunnettuja lauluntekijöitä albumilla ovat Aimee Mann, Sinéad O’Connor, Lucinda Williams, Joan Armatrading ja Dolly Parton.


title: Bettye LaVette

text: Vuonna 2006 Rhino Handmade hyödynsi "I’ve Got My Own Hell to Raisen" suosion ja hyvät arviot LaVetten konserttiesiintymisistä julkaisemalla "Child of the Seventiesin" uudelleen yhdessä joidenkin aikaisemmin julkaisemattomien raitojen kanssa. Albumi sai kriitikoilta hyvän vastaanoton. Sen jälkeen Varese Sarabande julkaisi albumin "Take Another Little Piece of My Heart", joka sisältää kaikki laulut, jotka LaVette teki Silver Fox- ja SSS International -levymerkeille vuosina 1969 ja 1970. CD sisältää kolme ennenjulkaisematonta raitaa sekä kaksi duettoa Hank Ballardin kanssa.


title: Bettye LaVette

text: Vuonna 2006 Rhythm and Blues Foundation myönsi hänelle Pioneer Awardin.


title: Bettye LaVette

text: LaVetten vuoden 2007 albumi "The Scene of the Crime" äänitettiin suurimmaksi osaksi FAME-studioilla Muscle Shoalsissa, Alabamassa, vaihtoehtorock-yhtye Drive-By Truckersin kanssa. Albumi oli Grammy-palkintoehdokkaana sarjassa "Best Contemporary Blues Album", ja se oli mukana useilla "Vuoden 2007 parhaat" -listoilla. LaVette kertoi kokemuksistaan Muscle Shoals Sound- ja FAME-studioilla Ed Hurtin tekemässä haastattelussa syyskuussa 2007. Drive-By Truckersin johtohahmo Patterson Hood tuotti albumin LaVetten kanssa. Levyllä on myös laulu, jonka LaVette ja Hood ovat tehneet yhdessä.


title: Bettye LaVette

text: Vuonna 2008 LaVette sai Blues Music Awardin sarjassa "Best Contemporary Female Blues Singer". Samana vuonna Reel Music julkaisi uudelleen CD:nä hänen Motown-albuminsa "Tell Me a Lie". CD:n kansi oli sen alkuperäisen suunnitelman mukainen, jota ei käytetty, kun albumi julkaistiin ensimmäisen kerran LP-levynä.


title: Bettye LaVette

text: Joulukuussa 2008 Kennedy Center Honors -tilaisuudessa LaVette esitti tulkintansa The Who -yhtyeen vuoden 1973 kappaleesta "Love, Reign O’er Me" kunnianosoituksena Whon jäsenille Roger Daltreylle ja Pete Townshendille, jotka olivat kyseisen vuoden juhlittavien henkilöiden joukossa. Esitystä pidettiin yleisesti yhtenä tapahtuman kohokohdista.


title: Bettye LaVette

text: 18. tammikuuta 2009 hän oli mukana Barack Obaman virkaanastujaisjuhlassa ja esitti duettona Jon Bon Jovin kanssa Sam Cooken vuoden 1964 laulun "A Change Is Gonna Come". Saman vuoden huhtikuussa hän jakoi Radio City Music Hallin lavan Paul McCartneyn ja Ringo Starrin kanssa David Lynch -säätiön "Change Begins Within" -hyväntekeväisyyskonsertissa, jonka tarkoituksena oli edistää transsendentaalisen mietiskelyn opetusta koululapsille. Samana vuonna Sundazed Records julkaisi CD-albumin "Do Your Duty", joka sisältää yksitoista LaVetten Silver Foxille ja SSS Internationalille tekemää kappaletta. Kesäkuussa 2009 ilmestyi kuusi kappaletta sisältävä EP-levy "Change Is Gonna Come Sessions". Se julkaistiin vain digitaalisena latausversiona.


title: Bettye LaVette

text: Vuonna 2010 Lavettelta tuli albumi "Interpretations: The British Rock Songbook", joka sisältää uusia sovituksia ja esityksiä sellaisten artistien kuin The Beatles, The Rolling Stones, The Animals ja Pink Floyd klassisista lauluista. Mukana on täydellinen, muokkaamaton versio hänen Kennedy Center Honorsissa esittämästään The Whon kappaleesta "Love Reign O’er Me". CD sai hyvät arvostelut ja se nimitettiin Grammy-palkintoehdokkaaksi sarjassa "Best Contemporary Blues Album".


title: Bettye LaVette

text: Lisäksi Bettye LaVette on esiintynyt National Public Radion ohjelmassa "Mountain Stage, World Cafe, All Things Considered and Wait Wait... Don’t Tell Me!" ja Mississippi Public Broadcastingin sarjassa "Blues Divas" sekä samannimisessä elokuvassa. Molemmat on tuottanut Robert Mugge. LaVette on myös esiintynyt ohjelmissa "Late Night with David Letterman", "Conan", "The Late Late Show with Craig Ferguson", "The Tonight Show with Jay Leno", "Austin City Limits", "The Today Show", "Good Morning America" ja "The Artist’s Den". LaVette on myös ollut yhdeksännen, kymmenennen ja yhdennentoista vuosittaisen Independent Music Awardsin tuomaristossa edistääkseen itsenäisten muusikoiden uraa.


title: Bettye LaVette

text: LaVette osallistui juhla-albumille "Chimes of Freedom: The Songs of Bob Dylan Honoring 50 Years of Amnesty International" versiollaan laulusta "Most of the Time". 31. joulukuuta 2012 LaVette esiintyi BBC Two:n "Jools Holland Annual Hootenannyssa". Vuosina 2013 ja 2014 LaVette nimitettiin Blues Music Awardin ehdokkaaksi sarjassa "Contemporary Blues Female Artist".


title: Bettye LaVette

text: Bettye LaVette on naimisissa Kevin Kileyn kanssa. Kiley on musiikkiäänite- ja antiikkikauppias sekä myös laulaja ja muusikko. He asuvat West Orangessa, New Jerseyssä.


title: Uplay

text: Uplay on ranskalaisen Ubisoft Entertainment Sweden AB:n kehittämä ja julkaisema digitaalinen pelien kauppa- ja jakelupalvelu, joka on saatavilla PC:lle, PlayStation 4:lle, Xbox One:lle, Wii U:lle, PlayStation 3:lle, Xbox 360:lle, iOS:lle sekä Android:ille. Uplayta pidetään usein Steamin ja Originin kilpalijana. Uplay sisältää yksinomaan Ubisoftin pelejä.


title: Uplay

text: Uplay pelaajat voivat pelata muiden kanssa ja ansaita palkintoja saavutuksien avulla. Ubisoftin toimitusjohtaja Yves Guillemot toteaa, että "mitä enemmän pelaat, sitä enemmän voit saada ilmaisia esineitä".


title: Uplay

text: Jokaisessa Uplay-pelissä on neljä toimintoa, jotka voidaan toteuttaa ansaiten pelaajalle Uplay-pisteitä. Jokainen toiminto tarjoaa pelaajalle joko 5, 10, 15, 20, 30 tai 40 pistettä, joita voi käyttää peliin littyvien asioiden avaamisessa. Pisteet eivät ole sidottuja tiettyyn peliin, joten mistä tahansa pelistä avattuja pisteitä voi käyttää misä tahansa Uplay-palvelun pelissä.


title: Uplay

text: Uplay julkaistiin 3. heinäkuuta 2012 korvaten Ubisoft Game Launcherin.Työpöytäversio muodostaa yhdistää Uplay-pisteet sekä palkinnot, ja yhdistää pelaajan profiilin eri alustoilla(konsolit, Facebook, PC, ja mobiili). Se on samanlainen Valven Steamin ja EA:n Origin ohelmien kanssa joiden toimintaperjaate on sama.


title: Uplay

text:
Saadakseen Uplayn ominaisuudet tarvitsee pelaajan luoda Uplay tili.
Heinäkuussa 2012 Tavis Ormandy, Tietoturva insinööri Googlella väitti, että "Uplay" DRM on rootkit ja aiheuttaa vakavan turvallisuusriskin. Ohjelmisto asentaa selainlaajennuksen, joka mahdollistaa pääsyn järjestelmään.


title: Pierre Gassmann

text: Pierre Gassmann (15. syyskuuta 1913 Breslau, Saksa – 5. heinäkuuta 2004 Pariisi, Ranska) oli saksalainen valokuvaaja ja vedostaja. Hän opiskeli ja työskenteli Berliinissä. Hän muutti 1933 Pariisiin, jossa hän asui sen jälkeen kuolemaansa saakka. Toisen maailmansodan aikana hän työskenteli valokuvaajana ja valokuvalaboranttina Ranskan vastarintaliikkeessä.


title: Pierre Gassmann

text: Gassmann tutustui Pariisissa muun muassa valokuvaaja Robert Capaan. Hänen ensimmäisiä toimeksiantajiaan valokuvalaboranttina oli Henri Cartier-Bresson aikana, jolloin valokuvaajat vielä yleensä tekivät kuvansa itse. Sodan päätyttyä Gassmann työskenteli valokuvaajana Magnum-kuvatoimistolle, mutta omilla kuvillaan hän ei saanut menestystä. Niinpä hän siirtyi kokonaan laboratoriotyöhön ja perusti Euroopan ensimmäisen valokuvalaboratorion Picton. Hänen maineensa perustuukin juuri maineikkaiden valokuvaajien, esimerkiksi Robert Capan, Henri Cartier-Bressonin ja Man Rayn, kuvien valmistamiseen.


title: Picto

text: Picto ("Pictorial Service") on Euroopan ensimmäinen ammattimainen valokuvalaboratorio. Sen perusti 1950 Pierre Gassmann Pariisiin Rué de la Comètelle.


title: Picto

text: Picto valmisti vedoksia monille nimekkäille valokuvaajille, kuten Jacques-Henri Lartiguelle, André Kertészille, Robert Doisneaulle, Martin Munkacsille, Robert Capalle ja Emmanuel Rudnitzkylle, joka tunnetaan paremmin nimellä Man Ray. Harper's Bazaar hyödynsi häntä eurooppalaisissa toimeksiannoissaan, ja vuosina 1956–1978 Picton valmistamia vedoksia oli runsaasti esillä Photokina-valokuvanäyttelyissä. Picto oli kuvatoimisto Magnum Photosin vakiolaboratorio.


title: Picto

text: Menestyksen ansiosta Picto perusti 1950-luvulla vuokrastudion. Nykyisin Pictolla on 12 sivutoimistoa Ranskassa ja yksi Kapkaupungissa Etelä-Afrikassa.


title: Picto

text: Toimistoa on vuodesta 2011 johtanut Gassmannin pojanpoika Philippe Gassmann.


title: Saksan 7. jalkaväkidivisioona

text: Saksan 7. jalkaväkidivisioona () oli Saksan armeijan yhtymä toisessa maailmansodassa.


title: Saksan 7. jalkaväkidivisioona

text: Wehrkreis VII muodosti 1. lokakuuta 1934 Münchenissä divisioonan peitenimellä Artillerieführer VII, jonka nimi vaihdettiin 15. lokakuuta 1935 Saksan irtautuessa Versailles'n rauhan rajoituksista 7. jalkaväkidivisioonaksi. Sen yksiköt muodostettiin Reichswehrin 7. divisioonasta. Divisioonan esikunta oli sijoitettu Müncheniin.


title: Saksan 7. jalkaväkidivisioona

text: Divisioona siirrettiin 1. elokuuta leiriin Slovakiaan, jossa suoritettiin liikekannallepano 26. elokuuta 1939. Divisioona kuului etelän armeijaryhmän 14. armeijan XVII armeijakuntaan. Se ylitti armeijakunnan mukana Puolan rajan 1. syyskuuta. Taisteluiden päätyttyä divisioona siirrettiin lokakuussa länteen Reininlaaksoon.


title: Saksan 7. jalkaväkidivisioona

text: Divisioona hyökkäsi Ranskaan 10. toukokuuta 1940. Se osallistui muun muassa taisteluihin Britannian siirtoarmeijaa vastaan Belgiassa ja Lillen piiritykseen. Divisioona siirrettiin Dunkerquen evakuoinnin päätyttyä reserviksi eikä osallistunut enää taisteluihin operaatio punaisessa. Divisioonan rykmentit luovuttivat joulukuussa kukin pataljoonan muodostettavaan 97. jalkaväkidivisioonaan. Divisioona oli miehitysjoukkona Pohjois-Ranskassa, kunnes se siirrettiin huhtikuussa 1941 Saksan kenraalikuvernementiksi muuttuneeseen Puolaan. Divisioonaan liitettiin eversti Roger Labonnen komentama jalkaväkirykmentti 638, joka koostui Ranskan muukalaislegioonan vapaaehtoisista.


title: Saksan 7. jalkaväkidivisioona

text: Operaatio Barbarossan alkaessa divisioona ylitti 22. kesäkuuta 1941 keskustan armeijaryhmän mukana Neuvostoliiton rajan. Se osallistui Mogilewin piiritykseen Dneprin varrella, Bialystok-Minskin, Smolenskin ja Vjazman taisteluihin. Se osallistui operaatio Taifuunissa viimeiseen rynnistykseen kohti Moskovaa. Puna-armeijan talvihyökkäyksen alkaessa divisioona oli Schellkowka-Dorochowon alueella.


title: Saksan 7. jalkaväkidivisioona

text: Divisioona oli vuoden 1942 suhteellisen rauhallisella Gshatskin ja Spas-Demjanskin alueella ja se osallistui Kurskin taisteluun 9. armeijan mukana. Divisioona vältti tuhoutumisen kesän 1944 taisteluissa ja se vetäytyi keskustan armeijaryhmän mukana Bugin ja Narewin taakse syksyllä aina Puolaan asti. Divisioona joutui saarroksiin Helan niemimaalle, jossa se antautui puna-armeijalle lähellä Stutthofia 8. toukokuuta 1945.


title: Saksan 7. jalkaväkidivisioona

text: Divisioonankomentajina olivat


title: Prefeenihappo

text: Prefeenihappo eli prefenaatti (CHO) on tyydyttymättömän rengasrakenteen sisältävä dikarboksyylihappo. Yhdiste esiintyy tärkeänä välituotteena aromaattisten aminohappojen fenyylialaniinin ja tyrosiinin biosynteesissä.


title: Prefeenihappo

text: Prefeenihappoa syntetisoivat eliöt muodostavat sitä korismiinihaposta. Reaktio on tyypiltään Claisen-toisiintuminen ja sitä katalysoi korismaattimutaasientsyymi. Prefeenihapon aineenvaihdunta edelleen riippuu eliöstä. Prefenaattidehydrataasi eliminoi prefeenihaposta vettä ja hiilidioksidia muodsotaen fenyylipalorypälehappoa, jonka transaminaasit transaminoivat fenyylialaniiniksi. Tyrosiinin esiastetta 2-hydroksifenyylipalorypälehappoa muodostuu sen sijaan prefenaattidehydrogenaasin katalysoimana. Kolmas prefeenihapon aineenvaihudntaa katalysoiva entsyymi on prefenaattiaminotransferaasi, joka muodostaa prefeenihaposta arogeenihappoa, josta voi edelleen muodostua tyrosiinia tai fenyylialaniinia.


title: Luettelo maailman suurimmista lentoasemista kansainvälisen matkustajamäärän mukaan

text: Maailman vilkkain lentoasema kansainvälisen matkustajamäärän mukaan on mitattu kansainvälisen liikenteen matkustajien kokonaismäärällä (tiedot Airports Council Internationalilta (ACI)). Heathrow’n lentoasema on ollut maailman vilkkain lentoasema vuoteen 2005 mutta vuonna 2014 sen on ohittanut Dubain kansainvälinen lentoasema.


title: Saksan 8. jalkaväkidivisioona

text: Saksan 8. jalkaväkidivisioona () oli Saksan armeijan yhtymä toisessa maailmansodassa. Divisioona muutettiin 8. jääkäridivisioonaksi.


title: Saksan 8. jalkaväkidivisioona

text: Wehrkreis III perusti 1. lokakuuta 1934 Oppelnissa divisioonan peitenimellä Artillerieführer III, jonka nimi vaihdettiin 15. lokakuuta 1935 Saksan irtautuessa Versailles'n rauhan rajoituksista 8. jalkaväkidivisioonaksi. Sen yksiköt muodostettiin Reichswehrin 3. divisioonasta. Divisioonan esikunta oli sijoitettu Neisseen ja se oli Wehrkreis VIII alainen. Siihen kuuluivat perustettaessa jalkaväkirykmentit 28, 38 ja 84.


title: Saksan 8. jalkaväkidivisioona

text: Divisioona asetettiin liikekannelle elokuussa 1939. Se osallistui Puolan valtaukseen, missä se mursi puolalaisten vastarinnan Ylä-Sleesiassa. Divisioona eteni Krakovaan. Taisteluiden päätyttyä se siirrettiin länteen, missä se osallistui Belgian ja Ranskan valtaukseen. Taisteluiden päätyttyä divisioona jäi miehitystehtäviin Roueniin, kunnes se siirrettiin Itä-Preussiin.


title: Saksan 8. jalkaväkidivisioona

text: Operaatio Barbarossan alkaessa se hyökkäsi 22. kesäkuuta 1941 Neuvostoliittoon. Se kärsi pahoja tappioita etenkin Brjanskin, Vjazman ja Moskovan taisteluissa. Se siirrettiin vuoden 1941 lopulla Ranskaan, jossa siitä muodostettiin 1. joulukuuta 1941 8. kevyt jalkaväkidivisioona. Divisioona menetti jalkaväkirykmentti 28:n. Divisioona palasi itärintamalle alkuvuodesta 1942.


title: Saksan 8. jalkaväkidivisioona

text: Divisioona muutettiin 30. kesäkuuta 1942 8. jääkäridivisioona. Se taisteli helmikuuhun 1943 saakka Demjanskissa vapautettaessa II armeijakuntaa motista. Se pysyi pohjoisen armeijaryhmän alueella osallistuen taisteluihin aina armeijaryhmän vetäytymiseen saakka. Maaliskuussa 1944 divisioona siirrettiin etelään, jossa se osallistui vetäytymistaisteluihin Ukrainassa, Karpaateilla ja Slovakiassa. Divisioonan jäänteet joutuivat saarroksiin Määrissä huhtikuussa ja ne antautuivat puna-armeijalle toukokuussa 1945.


title: Mikko Katila (professori)

text: Mikko Katila (12. joulukuuta 1932 Muhos – 31. maaliskuuta 2014 Helsinki) oli suomalainen lääkäri, kardiologian ja sisätautien erikoislääkäri. Hän oli sydäninfarktipotilaiden hoidon uranuurtajia Suomessa ja toimi Satakunnan keskussairaalan ylilääkärinä ja viimeksi Satakunnan sairaanhoitopiirin johtajaylilääkärinä.


title: Mikko Katila (professori)

text: Katila sai Konrad ReijoWaaran palkinnon 1992 ja hän sai myös professorin arvonimen.


title: Saksan 9. jalkaväkidivisioona

text: Saksan 9. jalkaväkidivisioona () oli Saksan armeijan yhtymä toisessa maailmansodassa.


title: Saksan 9. jalkaväkidivisioona

text: Wehrkreis V perusti 1. lokakuuta 1934 Gießenissä divisioonan peitenimellä Infanterieführer V, jonka nimi vaihdettiin 15. lokakuuta 1935 Saksan irtautuessa Versailles'n rauhan rajoituksista 9. jalkaväkidivisioonaksi. Sen yksiköt muodostettiin Reichswehrin 5. divisioonasta. Divisioonan esikunta oli sijoitettu Gießeniin ja se liitettiin Wehrkreis IX:n alaisuuteen.


title: Saksan 9. jalkaväkidivisioona

text: Toisen maailmansodan alkaessa divisioona suojasi Saksan länsirajaa Saarin alueella. Taistelun Ranskasta alkaessa divisioona ylitti Luxemburgin ja Belgian rajan 10. toukokuuta 1940 jatkaen etenemistä Ranskaan.


title: Saksan 9. jalkaväkidivisioona

text: 584. divisioonasta ja 9. divisioonan jäänteistä muodostettiin 9. lokakuuta 1944 9. krenatööridivisioona. Se oli joulukuusta 1944 tammikuuhun 1945 länsirintamalla. Divisioona osallistui maaliskuussa Trierin alueen taisteluihin. Se antautui Yhdysvaltain joukoille toukokuussa.


title: Lolita Jolie

text: Lolita Jolie, oikealta nimeltään Claudia Cislek (s. 1990 München) on saksalainen laulaja. Hän laulaa yksinomaan vain ranskan kielellä.


title: Lolita Jolie

text: Lolita Jolien kiinnostus Ranskan kieltä kohtaan tuli hänen isoisältään, joka on ranskalainen. Hänen perheensä ei ollut kaksikielinen, mutta hän oppi puhumaan Ranskan kieltä peruskoulussa ja lukiossa.


title: Lolita Jolie

text: Hänen ensimmäinen singlensä "Joli Garçon", toi mukanaan suuren menestyksen vuoden 2010 puolivälissä. Ensimmäinen single julkaistiin Lolita-nimen alaisena YouTubessa sekä Future Trance Vol. 53-levyllä. Kappale julkaistiin myös kansainvälisesti digitaalisesti ladattavana 5. syyskuuta 2010. Vaikka kappaleen musiikkivideolla artistin sanat sisältävät joitakin kielivirheitä, sitä käytetään paljon Ranskassa. Kappaleesta tuli helmikuussa 2011 niin suosittu, että se pääsi Ranskan singlelistalla kahdenkymmenen parhaan joukkoon. Myöhemmin Lolita vaihtoi toiminimensä nimeen Lolita Jolie, koska alkuperäisen nimen epäiltiin aiheuttavan sekaannuksia itävaltalaislaulaja Lolitan kanssa. Kappaleen suuren suosion myötä se uudelleenjulkaistiin CD-versiona saksankielisissä valtioissa helmi-maaliskuussa 2012.


title: Lolita Jolie

text: 30. tammikuuta 2012 Lolita julkaisi seuraavan singlen "La première Fois", joka oli kaikkien aikojen ensimmäinen saksalaisen artistin musiikkivideo, mikä kuvattiin kokonaan 3D:nä. Lolita julkaisi 20. heinäkuuta 2012 singlen "Non Non Non". Kyseinen kappale julkaistiin Planet Punk Musicin ja EMIn sopimuksen alaisena.


title: Lolita Jolie

text: SingletVierailevana artistina


title: Who’s Afraid of Love?

text: Who’s Afraid of Love? on laulaja-lauluntekijä Jo Angelin esikoisalbumi. Texicalli julkaisi sen 19. toukokuuta 2010. Albumin on tuottanut Janne Oinas. Albumi ei sijoittunut lainkaan Suomen viralliselle albumilistalle.


title: Who’s Afraid of Love?

text: Albumin ensimmäinen single ”Still In Love” 16. huhtikuuta 2010. Kappaleen musiikkivideo julkaistiin artistin YouTube-kanavalla 29. huhtikuuta 2010. Toinen single ”So-Called Love” 21. heinäkuuta 2010.


title: Sansone contro il Corsaro Nero

text: Sansone contro il Corsaro Nero (”Simson vastaan Musta Kaappari”) on vuonna 1964 valmistunut italialainen seikkailuelokuva. Peplum-, miekkamies- ja merirosvogenrejä yhdistävän elokuvan on ohjannut Luigi Capuano. Sen pääosaa esittää Sergio Ciani alias Alan Steel.


title: Sansone contro il Corsaro Nero

text: Lyötyään Mustan Kaapparin merirosvot Simson rakastuu Hermosan kuvernöörin Don Alonzon tyttäreen Rositaan. Kuvernööri ei suostu antamaan tytärtään kalastajan pojalle, ja niinpä Simson palaa kotikyläänsä. Don Rodrigo punoo juonia Don Alonzon pään menoksi ja liittoutuu Mustan Kaapparin kanssa. Simson pelastaa kuvernöörin, paljastaa Don Rodrigon juonet, voittaa merirosvot ja saa Rositansa.


title: Sansone contro il Corsaro Nero

text: "Sansone contro il Corsaro Nero" on kuvattu Totalscope-laajakangastekniikalla Eastmancolor-väreissä Incir De Paolisin studiolla Roomassa. Ulkokuvissa erottuvat Tor Caldaran maisemat.


title: Sansone contro il Corsaro Nero

text: Elokuva on Fortunato Misianon Romana Filmille tyypillinen tusinaseikkailu, jossa peplumia edustaa vain Simsoniksi kutsuttu lihaksikas sankari. Eräissä kieliversioissa sankarin nimenä on Herkules.


title: Sansone contro il Corsaro Nero

text: Yhdysvaltalainen Retromedia on julkaissut elokuvan laadultaan tyydyttävän tv-version Reg Parkin "La sfida dei gigantin" kylkiäisenä.


title: Alfonso Brescia

text: Alfonso Brescia (6. tammikuuta 1930 Rooma – 5. kesäkuuta 2001 Rooma) oli italialainen elokuvaohjaaja. Hänet tunnetaan myös taiteilijanimellä Al Bradley.


title: Alfonso Brescia

text: Brescia syntyi elokuvatuottajan perheeseen ja aloitti uransa apuohjaajana ja tuottajana. Hänen ensimmäinen ohjaustyönsä oli "La rivolta dei pretoriani" vuonna 1964. Kolmekymmentä vuotta kestäneen uransa aikana Brescia ohjasi 51 eri lajityyppejä edustavaa viihde-elokuvaa. Taiteelliselta tasoltaan ne ovat hyvin vaatimattomia.


title: Alfonso Brescia

text: Ohjaaja muistetaan erityisesti 1970-luvun lopulla tehdyistä "Tähtien sota" -jäljitelmistä. Hänen viimeinen elokuvansa oli "Club Vacanze" vuonna 1995.


title: Electronic Earth

text: Electronic Earth on englantilaisen muusikon Labrinthin ensimmäinen studioalbumi, joka julkaistiin 2. huhtikuuta 2012.


title: Electronic Earth

text: Albumilta julkaistiin yhteensä kuusi singleä, joista parhaiten menestyi Emeli Sandén kanssa levytetty "Beneath Your Beautiful", sijoittuen Britannian singlelistalla ensimmäiselle sijalle. Albumilistalla "Electronic Earth" sijoittui toiseksi.


title: The Common Linnets (albumi)

text: The Common Linnets on alankomaalaisen The Common Linnets -duon esikoisalbumi. Albumi julkaistiin 9. toukokuuta 2014. Albumilta julkaistiin myös kaksi singleä: "Calm After the Storm" 14. maaliskuuta 2014 ja "Give Me a Reason" 11. syyskuuta 2014. "Calm After the Storm" oli Alankomaiden edustuskappale Eurovision laulukilpailussa 2014.


title: The Common Linnets (albumi)

text: Albumi myi platinaa Alankomaissa.


title: Ilse DeLange

text: Ilse Annoeska de Lange (s. 13. toukokuuta 1977) on hollantilainen, paremmin taiteilijanimellään Ilse DeLange tunnettu country- ja poplaulaja. The Common Linnets -duon jäsenenä DeLange sijoittui toiseksi Eurovision laulukilpailussa 2014.


title: Ilse DeLange

text: Ilse DeLange syntyi 13. toukokuuta 1977 Almelossa, Alankomaissa. Hän aloitti laulu-uransa kahdeksanvuotiaana playback-artistina. Hän sai osakseen suurempaa huomiota vaihdettuaan live-laulamiseen kykykilpailuissa. Tämän ansiosta hän pääsi esiintymään televisiossa. DeLange muodosti duon kitaristi Joop Lieflandin kanssa, joka tutustutti hänet countrymusiikkiin.


title: Ilse DeLange

text: Vuonna 1994 DeLange esiintyi Dutch Country Music Awards -gaalassa. Hän sai positiivisiä arvosteluja, mutta hänen uransa ei edistynyt lainkaan. Hän pääsi yhteyteen Warner Musicin edustajien kanssa, mutta tarvittiin vuosien neuvottelu ennen kuin Warner tarjosi DeLangelle sopimusta. Vuonna 1996 DeLange liittyi "Wij"-popyhtyeeseen. Yhtye julkaisi singlen ""De Oorlog Meegemakt"" (""Sodan kokenut""). Single ei kuitenkaan yltänyt Alankomaiden Top 40 -singlelistalle.


title: Ilse DeLange

text: Vuonna 1998 ollessaan Cash On Delivery -ryhmän jäsen DeLange matkusti Nashvilleen Yhdysvaltoihin nauhoittamaan debyyttialbumiaan "World Of Hurt" huipputuottaja Barry Beckettin kanssa. Hänestä tuli tunnettu Alankomaissa, koska hänen albuminsa oli nauhoitettu countrymusiikin pääkaupungiksi kutsutussa Nashvillessä. Albumi saavutti Alankomaissa suurta suosiota: sitä myytiin yhteensä 450 000 kappaletta. DeLange sai menestyksensä ansiosta TMF- ja Edison-palkinnot vuonna 1999. Albumia ei kuitenkaan julkaistu Yhdysvalloissa huolimatta kiinnostuksesta, jota siellä herättivät erityisesti albumilla vieraileva laulaja Vince Gill sekä DeLangen cover-versiot Beth Nielsen Chapmanin kappaleesta ""World Of Hurt"" ja Patty Larkinin kappaleesta ""Lonely Too"".


title: Ilse DeLange

text: Vuonna 1999 DeLange julkaisi livealbumi "Dear Johnin". Dear John oli tribuuttialbumi: se sisälsi vain DeLangen cover-versioita laulaja-lauluntekijä John Hiattin kappaleista. Hän kävi usean kuukauden mittaisella minikiertueella albumin julkaisun yhteydessä. Albumi myi platinaa (yli 80 000 kappaletta) Alankomaissa.


title: Ilse DeLange

text: Vuoden 2000 puolivälissä alkoi kuulua huhuja DeLangen uudesta albumista. Albumin ensimmäinen single, ""Livin' on Love"" julkaistiin saman vuoden lokakuussa. Albumi "Livin' on Love" julkaistiin marraskuussa. Sen popiin ja rockiin vivahtava tyyli erosi huomattavasti DeLangen esikoisalbumista. Vaikka albumia mainostettiin paljon, se ei saavuttanut samanlaista suosiota kuin "World Of Hurt", vaikka myikin platinaa.


title: Ilse DeLange

text: Toisella albumillaan DeLange kiinnitti entistä enemmän huomiota Yhdysvalloissa, vaikka sitäkään ei siellä julkaistu. Tämä johtui levyltä löytyvistä Buddy ja Julie Millerin, Patty Larkinin, Jude Colen ja Wayne Kirkpatrickin kappaleista tehdyistä cover-versioista.


title: Ilse DeLange

text: Vuonna 2001 DeLange aloitti "Livin' on Love" -kiertueen kotimaassaan. Warner Music yritti samalla mainostaa albumia Yhdysvalloissa DeLangen läpimurtona. Jo "World Of Hurt" oli ollut tarkoitus julkaista siellä, mutta yhdysvaltalaisten levy-yhtiöiden mielestä albumi oli liian vanhanaikainen. Myös "Livin' on Love" jäi julkaisematta tuntemattomasta syystä. Yhdysvalloissa kokemiensa vaikeuksien vuoksi DeLange päätti katkaista yhteydet sinne ja keskittyä uraansa Benelux-maissa.


title: Ilse DeLange

text: DeLange voitti vuoden 2000 parhaan hollantilaisartistin Edison-palkinnon. Liikeasioiden huono sujuminen uuvutti kuitenkin häntä fyysisesti. Kesken esiintymisen Amsterdamissa DeLangelle tuli ongelmia äänen kanssa, ja hän joutui kertomaan faneille, ettei kyennyt jatkamaan esitystä. Hän piti lääkärien neuvosta pari viikkoa vapaata.


title: Ilse DeLange

text: Maaliskuussa 2002 DeLange ja hänen kumppaninsa Bart Vergoossen, joka on DeLangen liveyhtyeen rumpali, lähtivät Yhdysvaltoihin yhdeksäksi kuukaudeksi tekemään uutta albumia. Äänityssessioiden aikana DeLange otti entistä suuremman roolin musiikin sävellyksessä ja sanoituksessa. Huhtikuussa 2003 julkaistiin "Clean Up", DeLangen kolmas studioalbumi. Albumi jatkoi samalla pop/rock-linjalla kuin "Livin' on Love". Hänen albumille luomansa tekstit olivat omaelämäkerrallisia. DeLange oli albumiin tyytyväinen, ja uudesta soundista huolimatta albumi menestyi hyvin.


title: Ilse DeLange

text: Saman vuoden lokakuussa DeLange julkaisi "Here I Am - 1998/2003" -kokoelmalevyn. Hänen parhaat kappaleensa sisältävä albumi myi platinaa.


title: Ilse DeLange

text: Vuoden 2004 alussa Warner Musicin alankomaalainen haara lakkautettiin ja DeLange menetti sopimuksensa. Muutamaa kuukautta myöhemmin DeLange levytti kappaleen "Blue" italialaislaulaja Zuccheron kanssa. Kappale menestyi Alankomaissa kohtalaisesti. Uudesta levytyssopimuksesta ei ollut vielä tietoa, mutta DeLange kertoi työskentelevänsä tulevaisuutensa parissa.


title: Ilse DeLange

text: Vuoden 2005 lopussa DeLange lähti kiertueelle, vaikkei ollutkaan julkaisemassa uutta albumia eikä hänellä ollut edes levytyssopimusta. Jokainen konsertti oli loppuunmyyty. Hän alkoi työstää uutta albumia Patrick Leonardin kanssa. Myöhemmin samana vuonna vahvistettiin, että DeLange oli solminut levytyssopimuksen Universal Musicin kanssa.


title: Ilse DeLange

text: DeLangen ensimmäinen Universal Musicin alainen julkaisu oli single "The Great Escape". Hänen neljäs studioalbuminsa "The Great Escape" julkaistiin 16. kesäkuuta 2006. Se myi kultaa viikossa ja platinaa kahdessa kuukaudessa. Syyskuussa levyltä julkaistiin toinen single, "The Lonely One". Kolmas single, "I Love You", julkaistiin tammikuussa 2007. Kappale oli mukana Teräskukat-elokuvan hollanninkielisen version ääniraidalla. Albumilta julkaistiin vielä mainostustarkoituksessa single "Reach For The Light". Lokakuussa 2007 DeLange julkaisi livealbumin nimeltään "Live".


title: Ilse DeLange

text: Vuonna 2008 DeLange kertoi tekevänsä uutta albumia Göteborgissa, Ruotsissa. Ensimmäinen single uudelta albumilta oli "So Incredible". Albumi "Incredible" julkaistiin 17. lokakuuta 2008 ja se myi platinaa alle kuukaudessa. Seuraava single "Miracle" on DeLangen suurin menestys tähän päivään mennessä. Se saavutti kärkisijan Dutch Top 40 -listalla. Kappale oli myös hollantilaiselokuva Bride Flightin tunnuskappale. Albumilta julkaistiin lisäksi single "Puzzle Me" sekä radiosoittoa varten "We're Alright".


title: Ilse DeLange

text: Julkaistuaan uuden "Live in Ahoy" -livealbumin vuonna 2009 DeLange alkoi työstää uutta materiaalia. Uusi single "Next To Me" julkaistiin heinäkuussa 2010. DeLangen ensimmäinen EP-levy "Next To Me" julkaistiin 27. elokuuta 2010. Albumilla oli vain kahdeksan kappaletta. DeLange kertoi, että hän halusi julkaista uutta materiaalia, mutta tiukan kiertueaikataulun ja sopimusvelvoitteiden vuoksi aikaa kokonaisen albumin tekemiseen ei ollut. EP:ltä julkaistiin myös singlet "Beautiful Distraction" ja "Carousel". "Next To Me" myi tuplaplatinaa.


title: Ilse DeLange

text: Marraskuussa 2011 DeLange julkaisi "DoLuv2LuvU"-singlen. Kappale oli hollantilaisen radioasema 3FM:n järjestämän Serious Request -hyväntekeväisyystapahtuman tunnuskappale. Mainostaessaan singleä DeLange kuuli, että hänen isänsä oli parantumattomasti sairas. Hän lopetti välittömästi singlen mainostamisen ja uuden "DoLuv2LuvU"-albumin tekemisen. 10. tammikuuta 2012, päivä isänsä kuoleman jälkeen, DeLange julkaisi Twitterissä akustisen version kappaleestaan "Without You". Myöhemmin samana vuonna hän kertoi, että albumi "DoLuv2LuvU" oli hyllytetty ja hän työskenteli uuden albumin parissa, koska isän kuoleman jälkeen albumin teon jatkaminen ei tuntunut hyvältä. Hän ei kuitenkaan sulje pois sitä mahdollisuutta, että albumi julkaistaisiin joskus tulevaisuudessa. DeLangen seitsemäs albumi, "Eye Of The Hurricane", julkaistiin 14. syyskuuta 2012. Vuonna 2013 DeLangesta tuli The Voice Of Holland -ohjelman tuomari.


title: Ilse DeLange

text: DeLange sijoittui The Common Linnets -duon jäsenenä toiseksi Eurovision laulukilpailussa 2014.


title: Romana Film

text: Romana Film oli vuonna 1946 perustettu italialainen elokuvien tuotanto- ja jakeluyhtiö.


title: Romana Film

text: Yhtiön perusti Messinasta vuonna 1919 Roomaan muuttanut Fortunato Misiano, joka oli aikaisemmin työskennellyt elokuva-alalla avustajana, apuohjaajana ja tuotantopäällkkönä. Hän toimi myös SIDEN Film -jakeluyhtiön johtajana. Romana Film tuotti noin sata viihde-elokuvaa, joiden tyylilajit vaihtelivat sentimentaalisista napolilaisdraamoista miekkamieselokuviin, peplumiin ja vakoilujännäreihin. Viimeinen yhtiön tuottama elokuva oli vuonna 1969 valmistunut "Zorro marchese di Navarra". Fortunato Misianon kuoltua jakelutoimintaa jatkoi hänen poikansa Franco Misiano.


title: Waylon

text: Willem Bijkerk (s. 20. huhtikuuta 1980, Apeldoorn, Alankomaat) on hollantilainen country- ja poplaulaja. Hänen taiteilijanimensä Waylon on peräisin hänen idoliltaan Waylon Jenningsiltä. The Common Linnets -duon jäsenenä Waylon sijoittui toiseksi Eurovision laulukilpailussa 2014. Hän edusti jälleen Alankomaita, tällä kertaa sooloartistina, vuoden 2018 Eurovision laulukilpailussa Lissabonissa. Hänen edustuskappaleensa on nimeltään "Outlaw in ’Em".


title: Waylon

text: Bijkerk aloitti uransa vuonna 1995 kun hän lauloi lasten tv-ohjelmassa "Telekidsissä" "Harry Stallion" -nimisen kappaleen kertosäkeen.


title: Waylon

text: Lapsuudesta asti Bijkerk oli inspiroitunut country-musiikista ja hän soitti rumpuja yhdessä "West Virginian Railroad" -nimisen bändin kanssa. Vuonna 1997 hän sopi yhteistyöstä levy-yhtiö EMI Recordsin kanssa ja meni Nashvilleen nauhoittamaan albumiaan. Albumi ei kuitenkaan tullut valmiiksi. Vuonna 2001 hän asui ja työskenteli Yhdysvalloissa, jossa hän esiintyi myös yhdessä idolinsa Waylon Jenningsin kanssa. Kun Jennings kuoli vuonna 2002 Bijkerk muutti takaisin Alankomaihin.


title: Waylon

text: Bijkerk kehitti taitojansa pidemmälle Lisa Borayn kanssa. Palattuaan Yhdysvalloista hän liittyi coverbändiin nimeltä "Santa Rosa". Hän lauloi myös bändissä nimeltä "Millstreet".


title: Waylon

text: Vuonna 2005 Bijkerk ja Rachel Kramer esiintyivät duona nimeltä "Rachel & Waylon" ja kappaleella "Leven als een beest" Alankomaiden euroviisukarsinnoissa.


title: Waylon

text: Yhdessä Ilse DeLangen kanssa Bijkerk oli Alankomaiden euroviisuedustaja vuoden 2014 Eurovision laulukilpailussa Kööpenhaminassa. He muodostivat duon nimeltä "The Common Linnets" ja esittävät kappaleen nimeltä "Calm After the Storm" saavuttaen toisen sijan 238 pisteellä.


title: Waylon

text: 9. marraskuuta 2017 ilmoitettiin Bijkerkin edustavan jälleen Alankomaita vuoden 2018 Eurovision laulukilpailussa, mutta tällä kertaa sooloartistina.


title: Dreaming Out Loud

text: Dreaming Out Loud on yhdysvaltalaisen rockyhtyeen OneRepublicin 20. marraskuuta 2007 julkaistu ensimmäinen studioalbumi.


title: Dreaming Out Loud

text: Albumin ensimmäisenä singlenä julkaistiin ”Apologize”, joka pääsi singlelistojen kärkeen lukuisissa maissa. Neljä muuta singleä ei saavuttanut samanlaista suosiota.


title: Dreaming Out Loud

text: "Dreaming Out Loud" sai musiikkikriitikoilta vaihtelevaa palautetta. Allmusicin Andrew Leahey antoi albumille kolme tähteä viidestä huomauttaen sen olevan mielikuvitukseton. Blogcritics antoi hyvin positiivisen arvion: ”Dreaming Out Loud on täynnä toiveikkaita balladeja ja pari rockkappaletta, se paljastaa OneRepublicin musiikillisen lahjakkuuden.” PopMattersin arviossa albumin tuotantoa kehuttiin, mutta arvostelun mukaan yhtyeen laulajan, Ryan Tedderin, kappaleet ja ääni on jo kuultu, eivätkä ne tarjoa mitään uutta.


title: Shine (Natália Kellyn kappale)

text:
Shine on itävaltalaislaulaja Natália Kellyn kappale. Kappaleen ovat säveltäneet Andreas Grass, Nikola Paryla sekä
Alexander Kahr ja sanoittaneet Grass, Paryla ja Natália Kelly itse. Shine edusti Itävaltaa Eurovision laulukilpailussa 2013 Ruotsin Malmössä. Kelly osallistui kappaleella ensimmäiseen semifinaaliin 14. toukokuuta 2013. Kappale jäi 16 osallistujan joukossa sijalle 14 eikä päässyt finaaliin.


title: Shine (Natália Kellyn kappale)

text: Shine (Remix) - EP


title: Mižerja

text: Mižerja on kroatialaisen lauluryhmä Klapa s Moran kappale. Mižerja edusti Kroatiaa Eurovision laulukilpailussa 2013 Ruotsin Malmössä. Klapa s Mora osallistui kappaleella ensimmäiseen semifinaaliin 14. toukokuuta 2013. Kappale jäi 16 osallistujan joukossa sijalle 13 eikä päässyt finaaliin.


title: Straight Into Love

text: Straight Into Love on yhdysvaltalaislaulaja Hannah Mancinin kappale. Straight Into Love edusti Sloveniaa Eurovision laulukilpailussa 2013 Ruotsin Malmössä. Mancini osallistui kappaleella ensimmäiseen semifinaaliin 14. toukokuuta 2013. Kappale jäi 16 osallistujan joukossa viimeiseksi kahdeksalla pisteellä eikä päässyt finaaliin.


title: Pora (täsmennyssivu)

text: Pora voi tarkoittaa seuraavia:


title: Saksan 10. jalkaväkidivisioona

text: Saksan 10. jalkaväkidivisioona () oli Saksan armeijan yhtymä toisessa maailmansodassa.


title: Saksan 10. jalkaväkidivisioona

text: Wehrkreis VII perusti 1. lokakuuta 1934 Regensburgissa divisioonan peitenimellä Kommandant von Regensburg, jonka nimi vaihdettiin 15. lokakuuta 1935 Saksan irtautuessa Versailles'n rauhan rajoituksista 10. jalkaväkidivisioonaksi. Divisioonan esikunta oli sijoitettu Regensburgiin.


title: Saksan 10. jalkaväkidivisioona

text: Maaliskuun ensimmäisellä viikolla 1938 divisioonassa toimeenpantiin hälytys ja se siirrettiin Passaun alueelle, josta se eteni 12. maaliskuuta Itävaltaan. Divisioona saapui 18. maaliskuuta Wieniin, jonka kasarmeihin se majoittui.


title: Saksan 10. jalkaväkidivisioona

text: Maaliskuussa 1939 divisioona osallistui Tšekkoslovakian miehitykseen. Se asetettiin liikekannalle 26. elokuuta ja divisioona ryhmittyi Sleesiaan valmiina ylittämään Puolan rajan. Divisioona ylitti rajan 1. syyskuuta Breslaun koillispuolelta. Puolan sotaretken jälkeen se jäi Varsovaan miehitysjoukoksi. JOulukuussa divisioona siirtyi OKH:n reserviksi Marburgiin.


title: Saksan 10. jalkaväkidivisioona

text: Taisteluiden Ranskasta alkaessa divisioona kuului 16. armeijaan, kunnes se siirrettiin 19. toukokuuta 1940 12. armeijaan. Divisioona taisteli Kaakkois-Ranskassa kuten Verdunissa. Sotatoimien päätyttyä divisioona jäi Ranskaan, josta se siirrettiin syyskuussa kotikasarmeille motorisoitavaksi. Divisioona luovutti jalkaväkirykmentti 85:n ja kenttätykistörykmentti 10:n III patteriston 5. vuoristodivisioonalle sekä vastaanotti jalkaväkirykmentti 134. Organisaation muutos saatiin päätökseen 1. toukokuuta 1941 ja divisioona siirtyi Puolaan. Operaatio Barbarossan alkaessa divisioona ylitti 22. kesäkuuta 1941 Neuvostoliiton rajan.


title: Saksan 10. jalkaväkidivisioona

text: Divisioona nimettiin 16. kesäkuuta 1943 10. panssarikrenatööridivisioonaksi. Elokuussa 1944 divisioona tuhoutui Kiovan taistelussa. Se perustettiin lokakuussa Saksassa osittain uudelleen, jonka jälkeen divisioona lähetettiin rintamalle taisteluosastona. Se tuhoutui uudelleen Puolassa tammikuussa 1945, minkä jälkeen se perustettiin uudelleen helmikuussa. Divisioonaan jäänteet antautuivat puna-armeijalle Tšekkoslovakiassa sodan lopulla.


title: Mickey Hargitay

text: Mickey Hargitay (oikealta nimeltään "Hargitay Miklós", 6. tammikuuta 1926 Budapest – 14. syyskuuta 2006 Los Angeles) oli unkarilaissyntyinen yhdysvaltalainen kehonrakentaja ja elokuvanäyttelijä.


title: Mickey Hargitay

text: Hargitay pakeni toisen maailmansodan jälkeen Unkarista Yhdysvaltoihin. Hän harrasti kehonrakennusta ja voitti NABBA:n Mr. Universe -kilpailun vuonna 1955. Hargitay aloitti näyttelijänuransa Mae Westin showkiertueilla ja esiintyi vaimonsa Jayne Mansfieldin rinnalla elokuvassa "Houkuttelevat huulet" ("Will Success Spoil Rock Hunter?", 1957). Vuonna 1960 pariskunta teki Italiassa elokuvan "Herkules ja rakkauden kuningatar". Hargitay näytteli sen jälkeen useissa italialaisissa viihde-elokuvissa. Hän vetäytyi julkisuudesta 1970-luvun alussa.


title: Mickey Hargitay

text: Arnold Schwarzenegger esitti Hargitayta vuoden 1980 televisioelokuvassa "The Jayne Mansfield Story". Hänen tyttärensä on televisionäyttelijä Mariska Hargitay.


title: KSS

text: Lyhenne KSS viittaa seuraaviin:


title: Fame (vuoden 1980 elokuva)

text:
Fame on yhdysvaltalainen 1980 ensi-iltansa saanut elokuvamusikaali, jonka ohjasi Alan Parker. Elokuva seuraa muutaman teini-ikäisen taidelukion opiskelijan elämää New Yorkissa. Elokuvan koulun esikuva on "Fiorella LaGuardia High School of Music and Art and Performing Arts" New Yorkin Manhattanilla.
Yhdysvalloissa elokuvaa näytettiin ensi-illassa vain kolmessa teatterissa, joten elokuvan ensimmäisen viikon tuotto oli hieman yli 118 tuhatta dollaria. Kaikkiaan vuoden 1980 aikana elokuva keräsi pääsylipputuloja yksin Yhdysvalloissa $21.202.829.
Elokuva on esitetty Suomessa televisiosta neljästi, YLE TV1:llä 1988 ja 1994 sekä Nelosella 1999 ja 2000.


title: Fame (vuoden 1980 elokuva)

text: "Video-oppaassa" vuodelta 1994 "Fame" saa kolme tähteä viidestä, mikä vastaa sanallista arviota ”hyvä”.


title: Elohopeasyanidi

text: Elohopea(II)syanidi, tunnetaan myös nimellä elohopeasyanidi, on typen, hiilen ja elohopean muodostama yhdiste. Se on väritön, hajuton, ja erittäin myrkyllinen valkoinen jauhe jolla on metallinen maku.


title: Elohopeasyanidi

text: Yhdiste hajoaa 320 °C:n lämpötilassa disyaaniksi ja siitä sublimoituu myrkyllisiä elohopeahöyryjä.